Američke kopnene snage su još 2019. najavile najveću vežbu u Evropi u poslednjih 25 godina. Radi se o najvećoj američkoj vežbi od kraja Hladnog rata\nTrenutno se u Evropi održavaju najveće vojne vježbe u posljednjih 25 godina, koje su bile zakazane za prošlu godinu, ali su odložene zbog pandemije koronavirusa. U prvoj verziji je trebalo da se manevri fokusiraju na brzo prebacivanje američke vojske i spajanje s NATO armijama u Zapadnoj Evropi, a onda je trebalo većinu snaga prebaciti na „Baltički front“, a manji dio u Rumuniju i Bugarsku.\nOve godine je došlo do promjene plana i većina vježbi će se održavati u Rumuniji i Bugarskoj, na Balkanu i regiji Crnog mora, a manji dio na Baltiku. Izolovano ostrvo u vježbama je Srbija, što se podudara s porukama američkog državnog sekretara Entonija Blinkena i Džoa Bajdena o novoj američkoj politici za Zapadni Balkan i za Ukrajinu.\nU Evropu su, prema planu vježbi, poslate sljedeće borbene grupe američke vojske:\n– Borbena grupa 2. oklopne brigade 1. oklopne divizije;\n– Borbena grupa 2. oklopne brigade 3. pješačke divizije;\n– Borbena vazduhoplovna brigada 3. pješačke divizije;\n– Borbena grupa 1. brigade 82. vazduhoplovne divizije.\nOsim ovih grupa, osoblje 116. borbene grupe „konjičke“, de fakto oklopne brigade kopnenih snaga Nacionalne garde Ajdaha biće prebačeno vazdušnim putem, a oprema ove brigade neće se razmještati morskim putem. Zadatak logistike će biti razrada prijema mašinerije i opreme u roku od 96 sati nakon preuzimanja iz zaliha municije koje su se prethodno nalazile u Evropi.\nMeđutim, još u najavi vježbi je zapovjedništvo NATO snaga sugerisalo na nedovoljno izgrađenu prometnu infrastrukturu u istočnoj Evropi, koja može izdržati teške vojne konvoje, pa je Donald Tramp tražio milijarde dolara da se to „popravi“ ili izgradi nova. Ovaj problem je ostao i teško će biti riješen sljedećih decenija, dok Rusija, protiv koje su vježbe usmjerene, sada u zacementiranom savezu s Bjelorusijom ima sve potrebno za prebacivanje snaga.\nAko je Rusija kao odgovor ranije najavila prebacivanje dodatnih snaga u Kalinjingradsku regiju, kao odgovor na premještanje fokusa vježbi na Balkan i Crno more, ruska vojska je poslala dodatne snage na Krim i u Crno more, a za Srbiju – koja je jedina izvan ovih vježbi, a partner je Rusije, ne i članica, u Organizaciji Dogovora o kolektivnoj bezbednosti i članica je Zone slobodne trgovine (FTA) s Evroazijskom ekonomskom unijom – situacija se prilično komplikuje.\nNaravno, ovaj pritisak neće dovesti do rata, ali može zvučati kao poruka: „Uđite i vi u NATO i tako će vam biti zajamčena sigurnost“, i to baš na godišnjicu NATO agresije na SRJ i početka bitke na karauli Košare, gdje je oko 450 vojnika, najvećim dijelom redovnog poziva, momci oko 20 godina, odbilo napad oko 6.000 vojnika takozvane OVK i albanske vojske, kojima su pomagali britanski i norveški specijalci i vazduhoplovstvo NATO snaga koje je od 9. aprila do 10. maja 1999. tuklo položaje ove jedinice, uključujući „tepih bombardovanje kasetnim bombama“, ali nisu uspjeli probiti odbranu. Ovo je rijetka bitka u istoriji modernog ratovanja u kojem je jedinica od 450 mladih vojnika, koji su se rotirali u tri grupe od 150 boraca na prvoj liniji, odbila kopneni napad NATO pakta i njihovih plaćenika na terenu. Tako da ovih dana nuditi Srbiji da zbog bezbednosti uđe u NATO ne samo da nema smisla, već se to doživljava kao uvreda.\nOpširnija analiza vježbi\nAmeričke kopnene snage su još 2019. najavile najveću vježbu u Evropi u posljednjih 25 godina. Radi se o najvećoj američkoj vježbi od kraja Hladnog rata.\nVježba je u početku nosila naziv „Branilac Evrope 20“, ali je zbog pandemije koronavirusa pomjerena za 2021. pa se zove „Branilac Evrope 21“. Prema planu, ova vježba će povećati stratešku spremnost i interoperabilnost vježbajući sposobnost američke vojske da brzo premješta velike borbene grupe vojnika i opreme iz SAD-a u Evropu i zajedno sa saveznicima i partnerima brzo odgovori na potencijalne krize.\nZajednička, multinacionalna vježba obuke koju predvodi američka vojska zakazana je za proljeće 2020. i pomjerena za 2021. i podržava ciljeve koje je definisao NATO kako bi podigao borbenu spremnost unutar saveza i odvratio potencijalne protivnike.\n„Branilac Evrope“ je odlična prilika da se pokaže sposobnost američke vojske da brzo projektuje svoju snagu širom svijeta, radeći zajedno sa našim saveznicima i partnerima u više spornih domena“, rekao je 2019. general-potpukovnik Čarls Flin, zamenik američke vojske i tada komandant štaba G-3/5/7.\nOčekuje se da će učestvovati oko 37.000 američkih, savezničkih i partnerskih vojnika, čak i nekoliko vojnika takozvane „Vojske Kosova“, formirane po odobrenju Donalda Trampa protivno Rezoluciji 1244 Savjeta bezbjednosti Ujedinjenih nacija, a otprilike 20.000 vojnika će biti prebačeno iz Sjedinjenih Država.\nPublikacija Difens njuz izvijestila je da će vježba testirati sposobnost vojske da prebaci trupe iz luka u Sjedinjenim Državama do luka u Evropi, a odatle u operativna područja širom Evrope – od Njemačke do Poljske i do baltičkih država – kako je previđeno u prvoj verziji, a sada i u zemlje istočne Evrope, na Balkan, u nordijske zemlje, pa čak i u Gruziju.\nUkrajina se ne spominje, ali uz trenutnu eskalaciju u Donbasu nije isključeno da, uvijek kao „političku poruku podrške“, dio vježbi bude prebačen i na ukrajinsku teritoriju.\nNakon ovakvog raspoređivanja snaga nije teško pretpostaviti ko je zamišljeni protivnik, koji se u planu vježbi nigdje eksplicitno ne spominje.\n„Barbarosa“ se seli na Balkan\nJoš uoči najavljenog početka vježbi 2020. godine je CounterPunch izvijestio kako NATO vježbe „Branilac Evrope 20“ po svemu podsjećaju na „Operaciju Barbarosa“ nacističke Njemačke protiv Sovjetskog Saveza i da je dovoljan mali incident tokom vježbi na samim ruskim granicama da dođe do katastrofe. Poljski mediji su tada izvijestili da je ruska strana pozvana da prati dio vježbi koji će se odvijati na poljskoj teritoriji, ali su pozivnice dobili svi koji učestvuju u radu organizacije OEBS i Rusija nema privilegovani status.\nUz ovakve manevre i ogromne snage koje je poslala Rusija u Crno more, na zapadne granice i na Krim, bilo kakva greška zaista bi mogla biti kobna, jer, kao što je rekao Vladimir Putin, NATO se toliko opasno približio ruskim granicama da u slučaju incidenta ruska strana nema vremena „crvenom linijom kontaktirati Pentagon i mora odmah odgovoriti, a tada neće biti pobjednika“.\nMala je utjeha da američki stratezi nisu uspjeli zauzeti cijelu Ukrajinu i zbog samoproglašenih republika u Donjecku i Lugansku Pentagon ne može rasporediti raketne snage u području Harkova, iako ga pod kontrolom drži ukrajinska vojska. Naime, da nije tako, iz Harkova se krstarećim projektilima iz vertikalnih „odbrambenih“ lansera Mk-41 mogu gađati i položaji ruskih strateških odbrambenih snaga iza Urala, dok je za područja zapadne Ukrajine to nemoguće. Ipak, uvijek postoji mogućnost loše procjene ili jednostavno ljudske greške, a šta bi to značilo za Evropu, bolje je ne pomišljati.\nI umjesto da ublaži retoriku i smanji stepen napetosti, uprkos kapricioznom raspoloženju i izjavama američke vojske i političara, NATO uvježbava „stratešku odbrambenu operaciju u navodnom sukobu s Rusijom“.\nU evropskom području operacija NATO nema drugih vjerovatnih protivnika osim Rusije, što ukazuje na očiti antiruski karakter manevara.\nSimbolično je da će Rusija baš na vrhuncu vojnih manevara proslavljati godišnjicu pobjede u velikom Otadžbinskom ratu i biće domaćin vojne parade na Crvenom trgu. U isto vrijeme će potomci poraženih vojski i pobjedničkih, ali takoreći odmah od 1945. neprijatelja Sovjetskog Saveza, vježbati na evropskim vojnim poligonima.\nVjerovatno je teško istorijsko iskustvo uticalo na svijest evropskih naroda, jer Rusija nema namjeru nikoga napadati, niti planira izvršiti invaziju na zemlje s kojima ima traumatično iskustvo suživota u „obrnutom carstvu“, gdje je centar izdržavao periferiju, ali NATO svejedno razrađuje „stratešku odbrambenu operaciju“.\nGeografski će vježbe obuhvatiti područje Sjedinjenih Država, Atlantskog okeana i evropske zemlje, a većina planiranih događanja odvijaće se u Njemačkoj i istočnoj Evropi. Za učestvovanje u predstojećim manevrima ukupna NATO grupa zemalja „partnera“ – a zajedno će biti 27 zemalja na 30 poligona – brojaće oko 30.000 ljudi.\nIpak, budimo iskreni, uprkos opsegu vježbi, ovaj događaj je znatno inferiorniji u odnosu na slične događaje koje godišnje održavaju armije Ruske Federacije i Bjelorusije.\nTako je u isključivo ruskim vježbama „Centar-2019“ učestvovalo 128.000 ruskih vojnika, a pridružile su im se jedinice iz Kine, Indije, Pakistana te nekoliko zemalja centralne Azije. Iznenadne provjere borbene spremnosti koje se svake godine odvijaju u ruskim oružanim snagama takođe su razlog većeg broja vojnika od manevara. Trenutno se održavaju manevri u regiji Astrahan, a vježbe „Zapad“, koje sprovode Rusija i Bjelorusija, ranije su imale oko 13.000 vojnika, a od 2019. su već imale 100.000.\nS operativnog gledišta, glavni sadržaj NATO vježbi biće provjera mogućnosti premještanja trupa iz Sjedinjenih Država na evropsku pozornicu operacija, ekvivalenta teške divizije američke vojske, koja se mora premjestiti u kombinovanom načinu tokom 30 dana. Osoblje u Evropu stiže vazdušnim putem, dok se teška oprema prevozi morem, pod pratnjom brodova američke mornarice.\nNakon istovara opreme u lukama Belgije i Holandije, američka grupa biće prebačena u Njemačku, koja će postati logistički centar za vježbe. Kopnenim dijelom vježbi upravljaće sjedište dva vojna korpusa NATO pakta za brzo raspoređivanje, britanski korpus “brze reakcije” i njemačko-dansko-poljski korpus “sjeveroistok”. Pored toga, u Evropi je planirano raspoređivanje sjedišta dviju američkih divizija, 1. konjičke i 82. vazduhoplovne.\nKopneni dio manevara sastojaće se od zasebnih manjih vježbi koje su, prema planu, povezane s manevrima „Branilac Evrope 21“. Svi zasebni manevri, koji čine cjelinu vježbi „Branilac Evrope 21“, objavljeni su na portalu US Army, ali je i bez toga njihova suština jasna.\nTreba istaći da će u slučaju sukoba velikih razmjera u Istočnoj Evropi – u koji bi bile uključene Oružane snage Ruske Federacije – i odluke država članica NATO pakta prema članku 5. Povelje Sjevernoatlantskog saveza, NATO-u trebati najmanje 30 dana za raspoređivanje svog multinacionalnog vojnog korpusa. Prije raspoređivanja gorenavedenih grupa, NATO će svojim saveznicima moći da pruži samo ograničenu vojnu podršku, koja ne bi mogla radikalno uticati na tok neprijateljstava.\nSjedinjenim Državama će takođe trebati najmanje 30 dana da rasporede tešku diviziju američkih vazduhoplovnih snaga u Evropu. Lagane jedinice mogu se rasporediti brže i u Evropi mogu biti u roku od jednog dana, ali zbog nedostatka teške artiljerije i oklopnih vozila ne mogu igrati veliku ulogu u sukobu s Ruskom Federacijom.\nTokom tog sukoba, Ruska Federacija bila bi prisiljena provesti ofanzivnu operaciju na sjeveroistoku Poljske i teritoriji baltičkih država kako bi osigurala komunikaciju sa svojom eksklavom, Kalinjingradskom regijom. To će automatski dovesti do presijecanja koridora Suvalki, koji povezuje Poljsku s baltičkim državama. Dakle, NATO grupe u baltičkim državama bile bi opkoljene. Rusija ima dovoljno snaga, do 34 borbene taktičke grupe, za sprovođenje spomenute operacije i može ih upotrijebiti odmah nakon što političko vođstvo zemlje donese odluku.\nPrema zapadnim stručnjacima, Švedskom institutu za totalnu odbranu i američkoj korporaciji RAND, za operaciju zauzimanja baltičkih država ruskim snagama bi trebalo od nekoliko dana do jednog dana. Možda će biti potrebno još nekoliko dana za zauzimanje istočne i centralne Poljske, zbog čega postaje jasnije zašto se glavni manevri provode upravo u zapadnoj Poljskoj.\nMože se pretpostaviti da opšti strateški plan vježbi NATO pakta predviđa jačanje grupe saveza u baltičkim državama i istočnoj Poljskoj tokom ugroženog perioda, nakon čega slijedi odbrambena operacija s ciljem smanjenja razmjera ofanzive ruskih oružanih snaga. Ove operacije bi trebalo da pruže potrebno vrijeme za razmještanje savezničkih NATO snaga, nakon čega bi u području zapadne Poljske protivnapad trebalo da izvedu snage dviju armija NATO snaga za brzo raspoređivanje, pojačane američkim snagama.\nDakle, vježbe “Branilac Evrope 21“ ne predstavljaju prijetnju Ruskoj Federaciji. Naprotiv, NATO se, adekvatno procjenjujući vojni potencijal Rusije, priprema za odbranu i u slučaju rata započinje odlučujuću bitku u zapadnoj Poljskoj, žrtvujući pritom teritoriju baltičkih satelita Sjevernoatlantskog saveza.\nTo je slučaj ako sve bude teklo prema planu i ne bude nikakvih incidenata, a iskreno se nadamo da će sve proći u najboljem redu. Važno je da tokom ovih manevara s vojnicima iz 27 zemalja na ko zna koliko jezika, ali prije svega oružja, jer su mnoge zemlje još uvijek s većinskim arsenalom preostalim iz sovjetskih vremena, ne bude „gluvih telefona“. A ako ih i bude, da se to dogodi što dalje od ruskih granica. U tom slučaju će sve proteći u najboljem redu i do sljedećih manevara možemo biti opušteni i misliti na koronavirus i druge nedaće.\nKomandant američke vojske Rajan Mekarti rekao je sljedeće: „Tokom proteklih 18 godina, sukobi su doprinjeli razvoju sile u borbi protiv pobunjenika, ali naši su mišići atrofirali na drugim područjima. Sada ćemo se pobrinuti za te grupe mišića.”\nŠtaviše, prema komandantu američkih snaga u Evropi, generalu Todu Valtersu, on sam zagovara “političku fleksibilnost u pitanju prvog nuklearnog udara”. Ranije su se Sjedinjene Države povukle iz Ugovora o uklanjanju raketa srednjeg dometa i manjeg dometa, takozvanog sporazuma INF, ali će se pod Bajdenom ipak vratiti ovom i drugima, jer jednostavno nemaju novca za trku u naoružanju s Rusijom i Kinom, a sile u usponu su i Iran i druge zemlje koje se nikako ne žele pokoriti američkom uticaju.\nKoronavirus jači od NATO pakta\nSituacija s velikim vojnim vježbama Pentagona i NATO pakta je prošle godila postala tragikomična. Kada su vježbama prošle godine mediji počeli pridavati veću pažnju, svi su bili „zatečeni komandosima i američkim tenkovima, koji su se krišom, prikriveni panikom zbog koronavirusa, iskrcali u Evropu i šunjaju se od centralne do istočne Evrope“.\nA onda, da bi ironija bila veća, jedna po jedna zemlja su otkazivale svoje učestvovanje u manevrima, među prvima Italija i Norveška, potom i Njemačka, ključna zemlja za vježbe, jer se sve temelji na brzom raspoređivanju trupa iz Sjedinjenih Država u Njemačku, a potom na „zamišljeni front“ u istočnu Evropu. Čak je i američki EUCOM, komanda američkih snaga u Evropi, izvijestio da će redukovati broj vojnika i vježbe „prilagoditi novonastaloj situaciji“. Onda se pandemija razbuktala i manevri su odloženi, iako je bilo nepotrebnih troškova, jer je dio američkih trupa već stigao u evropske luke.\nIpak, neobjašnjivo je kako nekoliko senzacionalističkih naslova, osmišljenih samo kako bi podigli čitanost, utiču na strahove ljudi i percepciju stvarnosti. Rata neće biti, osim u slučaju velikog incidenta sa smrtonosnom prijetnjom civilima u Kalinjingradskoj regiji ili na Krimu i Crnom moru, te nekom drugom ruskom pograničnom gradu ili području, na što će vojska Ruske Federacije odgovoriti bez konsultacija, jer tehnički neće imati vremena.\nAli nas u tom slučaju najvjerovatnije više neće biti i neće biti ni važno što piše u ovih „nekoliko redova“.\nIpak, nadajmo se da su u Pentagonu i NATO paktu ipak generali i niži zapovjednici kojima se ne može „tek tako dogoditi da pogriješe“ s oružjima koja traže neposredan ruski odgovor. Osim toga, ta oružja i nisu predviđena za ove manevre, a nuklearni manevri se sprovode simulacijama, a ne lansiranjem balističkih projektila.\nS druge strane, tačno je da su vježbe provokacija na ruskim granicama, ali ne tolika da bi u Kremlju nastala uzbuna. Odgovor će biti uobičajen i ruska vojska će sprovesti svoje manevre provjere borbene efikasnosti u četiri vojne oblasti istovremeno kada jednom godišnje na manevre pošalje oko 120 do 150 hiljada vojnika, sve rodove vojske, uključujući vazduhoplovstvo i mornaricu. Nakon toga će pasionirani blogeri upoređivati snagu, taktike i vještine dviju armija, a nakon toga će doći 2021. i sve ćemo rekapitulirati ispočetka.\nŠto se samih manevara tiče, koji su sada upitni, baš poput pauna koji širi svoj rep da bi izgledao veći, Sjedinjene Države su osmislile i započele najsloženije vojne vježbe od vremena Hladnog rata. Službeno je projekt „Branilac Evrope 20“ već bio započeo i odradio se ogroman dio logističkog dijela vježbi. Planirano je da u manevrima prošle godine sudjeluje 20.000 američkih vojnika, plus pratnja i civilno osoblje, kojima bi se pridružilo 9.000 američkih vojnika već prisutnih u Evropi.\nPredviđeno je da se u vježbama koristi i 13.000 komada artiljerije i opreme, uglavnom u Belgiji, Holandiji, Njemačkoj i Poljskoj. Uz američku, predviđeno je da u vježbama sudjeluju vojske još 18 zemalja.\nSada je broj vojnika nešto smanjen, na 30.000, ali se povećao broj zemalja, među kojima su takve sile kao vojske BiH, Makedonije i takozvane „Države Kosovo“, da to vjerovatno znači da je NATO i s manje vojnika sada moćniji.\nUzimajući u obzir činjenicu da je najviše uključen istočni front, a sada posebno Balkan, uz plan vježbi koje će se odvijati u smjeru ruske granice, kao i na bivšim sovjetskim prostorima koji su sada “atlantizovani”, može se pretpostaviti da je dotična prijetnja identifikovana u Ruskoj Federaciji. Ipak, čini se da Rusija nema ekspanzionističke ciljeve u Evropi. Ako ništa drugo, širi se “atlantski front” , koji je već preuzeo zemlje kao što su Gruzija, Ukrajina, Litvanija, Letonija i Estonija, zbog čega je legitimno zapitati se od koga zapravo „treba“ da se branimo.\n„Mi“obzirom da vojnici Hrvatske učestvuju u kontingentu za brzi odgovor u baltičkim zemljama, a on je uključen u provjeru borbene gotovosti za odbranu Sjevernoatlantskog saveza.\nU svakom slučaju, možemo zaključiti da je stvarna svrha operacije pokazati sposobnost Pentagona i NATO pakta da okruži Rusiju, s očiglednim agresivnim namjerama, istovremeno testirajući stabilnost potčinjenosti Evropske unije.\nAli naši „izvoznici demokratije“ moraju biti oprezni, jer sa sve češćim vježbama ove vrste Rusi će možda početi razmišljati da su od 1945. godine nadalje Amerikanci i njihovi vazali težnje nacističke Njemačke jednostavno zamijenili vlastitim.\nS druge strane, Evropa ostaje izvrstan teren, fizički i privredni, kako bi se obuzdali Rusija i Kina, a preostali neposlušnici stavili pod kontrolu, među kojima opet prednjače „ludi“ Srbi i Bosanci, koji neće u NATO.\nOčito je da Sjedinjene Države hitno treba da “odbrane” Evropljane, iako bi svi mi trebalo da im jasno kažemo: „Vratite se na onu stranu Atlantika i neka i dalje žive 75 godina mira!“.\nIzvor alterminfo.blogspot.com, 11. april 2021.\nPreporučujemoBalkanBranilac Evrope 21vojna vežbaNATONebojša BabićRusijaSAD


inovacije Archives - ecofeminizam\nKompanija „Suncokret d.o.o.“ najinovativnije preduzeće 2019\nmar 4, 2020 Sandra Iršević\nKompanija „Suncokret d.o.o.“ iz Hajdukova, dobitnik je prestižnog priznanja Inovativni Preduzetnik 2019. godine koje međunarodna revizorsko – konsultantska kompanija EY (Ernst&Young) u Srbiji dodeljuje osmu godinu zaredom. Priznanje su primili…\nTema:„Razmišljaj jednako, gradi pametno, inoviraj za promene“\nmar 8, 2019 Sandra Iršević\n„Razmišljaj jednako, gradi pametno, inoviraj za promene“, tema je ovogodišnjeg Međunarodnog dana žena. Fokus se nalazi na inovativnim načinima kroz koje možemo da unapredimo rodnu ravnopravnost i osnaživanje žena, a…\nNovi časopis Simensa\nnov 10, 2016 Sandra Iršević


Apache 50 WG\nklotianidin (500 g/kg)\nAPACHE 50 WG (50% klotianidin) je neonikotinoid koji deluje kao antagonist vezivanja postsinaptičkih nikotinskih receptora u centralnom nervnom sistemu insekata, insekticid sa translaminarnom aktivnošću kontaktnog i digestivnog delovanja.\nAPACHE 50 WG se koristi za suzbijanje:\n• Krompirove zlatice (L. decemlineata) u količini od odnosno 0,35g na 100 m uz utrošak vode odnosno 2-4 l na 100 m u vreme kada preovlađuju L 1-3 larve krompirove zlatice.\n• Kruškine buve ( Cacopsylla pyri) u količini od odnosno 3,5 na 100 m uz utrošak vode odnosno 10 l na 100 m na početku pojave larvi kruškine buve 1 - 3\nMaksimalan broj tretiranja u toku godine na istoj površini :2 puta.\nOdmerenu količinu preparata izmešati sa malo vode, zatim sipati uz stalno mešanje u rezervoar prskalice u kome se nalazi potrebna količina vode. Folijarna primena, prskanjem i orošavanjem aparatima za tretiranje sa zemlje.\nMešanje:Ne sme se mešati sa pesticidima i đubrivima koji imaju alkalnu reakciju.\nTretiranje iz vazduhoplova:nije dozvoljeno\nKarenca (vreme između poslednje primene i berbe/žetve):14 dana za krušku i krompir\nRADNA KARENCA (vreme kada nije dopušten rad ljudima u polju i zaštićenom prostoru posle tretiranja):Do sušenja depozita.\nNajperzistentniji sistemični neonikotionid.\n- Kompetitivni modulatori nikotinskog receptora za acetilholin (nAChR); Neonikotinoidi, kao agonisti acetilholina, vezuju se za njegove nikotinske postsinaptičke receptore u CNS insekata, izazivajući njihovu ireverzibilnu blokadu.\n- Kreće se translaminarno i sistemično preko korena biljaka, sa kontaktnim i digestivnim delovanjem na insekte.\n- Folijarni, zemljišni i insekticid za tretiranje semena.\nKarenca a.m.: OVP - kukuruz; 14 - kruška, krompir\n- Preparate na bazi klotianidina ne primenjivati u vreme cvetanja useva i zasada.\n- Zbog potencijalnog razvoja rezistentnosti i ukrštene rezistentnosti štetočina, na istoj proizvodnoj površini ne primenjivati preparate na bazi klotianidina više od 2 puta tokom vegetacione sezone i ne primenjivati alternativno preparate na bazi drugih neonikotinoida.\n-Štetan za ptice, toksičan za kišne gliste i veoma toksičan za pčele i druge korisne artropode\nBroj registracije: 321-01-00003-132/2009-11\nDatum registracije: 10/03/2009\nBroj dopune registracije: 321-01-1308/2011-11\nDatum dopune: 24/01/2012


Obilježeno 26 godina od formiranja Taktičke grupe Osmaci - BORS\nObilježeno 26 godina od formiranja Taktičke grupe Osmaci\nU Osmacima je 27. januara obilježeno 26 godina od formiranja Taktičke grupe Osmaci, koja je bila u sastavu Vojske Republike Srpske.\nTim povodom služen je parastos, prislužene su svijeće i položeni vijenci na spomenik za 241 poginulog borca u Odbrambeno-otadžbinskom ratu.\nVijence su položili članovi porodica poginulih boraca, predsjednik Boračke organizacije Republike Srpske Milomir Savčić, ratni komandant Taktičke grupe pukovnik Boško Đuričić, predstavnici boračkih organizacija iz Osmaka, Šekovića i Zvornika, te ratnih vojnih invalida i drugih organizacija proisteklih iz proteklog Odbrambeno-otadžbinskog rata.\nSavčić je rekao da je Taktička grupa Osmaci dala ogroman doprinos u stvaranju Republike Srpske.\n– Kada se uzme u obzir broj poginulih u odnosu na brojno stanje jedinice, vidi se da je riječ o 20 odsto poginulih, što je nezabilježen procenat u ratovanju – rekao je Savčić i podsjetio da je jedino Srbija u Prvom svjetskom ratu imala veće gubitke među vojnicima nego što je to ovdje bio slučaj.\nSavčić je naglasio da sve to dovoljno govori o težini fronta na kome se nalazila Taktička grupa, o težini borbi koje su vođene na ovom prostoru i o njihovom junaštvu i spremnosti da odbrane slobodu i svaki pedalj srpske zemlje.\n– Zbog toga im neizmjerno hvala, kao i svim pripadnicima Taktičke grupe na ogromnom doprinosu koji su dali za stvaranje Republike Srpske – rekao je Savčić.\nPukovnik Đuričić je rekao da redovno dolazi na ovo mjesto da se pokloni sjenima onih koji su dali svoje živote da srpski narod ostane na svojim ognjištima.\n– Ovaj dan pokazuje koliko borci Taktičke grupe koji su ovdje prisutni, uprkos velikom snijegu, poštuju svoje drugove koji su dali živote braneći svoj kraj tokom Odbrambeno-otadžbinskog rata – istakao je Đuričić.\nOn je rekao da preživjeli borci ne žele da se ponovi rat, nego da u stečenom miru žive na svojim ognjištima, sa svojim sugrađanima i komšijama.\nPredsjednik opštinske Boračke organizacije Osmaci Rade Jakšić rekao je da je Taktička grupa Osmaci, najvjerovatnije, imala procentualno najviše poginulih boraca u Republici Srpskoj.\n– Taktička grupa Osmaci na početku rata brojala je 1.100 pripadnika Vojske Republike Srpske, od kojih je poginuo 151 borac, što znači da je svaki sedmi vojnik poginuo – rekao je Jakšić.\nOn je podsjetio da je na prostoru Osmaka poginulo 35 boraca iz jedinica sa područja drugih opština, 31 borac iz Osmaka u sastavu drugih jedinica na drugim ratištima, te 31 civilna žrtva rata sa ovog područja.\nJakšić je rekao da je Taktička grupa Osmaci držala borbenu liniju dugu 20 kilometara, od Osmaka do Bišine kod Šekovića, na kojoj je bila suprotstavljena Drugom tuzlanskom korpusu takozvane Armije BiH, te da je stalno napadana od muslimanskih snaga iz Srebrenice kojima je komandovao Naser Orić.\n– Naša jedinica čuvala je ovaj kraj i sprečavala prodor prema Zvorniku i Drini, a poznato je da je tokom rata jedini prolaz od Pala prema Zvorniku i Srbiji bio preko Šekovića, Capardi i Crnog vrha – rekao je Jakšić i naglasio da je Taktička grupa bila veoma bitan vojni faktor odbrane ovog prostora.\nPrevious Entry: Sastanak predsjednika Savčića sa premijerom Viškovićem\nNext Entry: Ministar Milunović u posjeti Boračkoj organizaciji


Još 73 nova slučaja zaraze virusom korona u Srbiji, umrlo četvoro ljudi - 29.06.2021, Sputnik Srbija\nJoš 73 nova slučaja zaraze virusom korona u Srbiji, umrlo četvoro ljudi\nPrema poslednjim podacima u Srbiji su zabeležena 73 nova slučaja zaraze virusom korona, od 8.864 testirana. 29.06.2021, Sputnik Srbija\nNa respiratorima u bolnicama širom Srbije nalazi se 7 pacijenata.U bolnicama je 301 osoba obolela od korone.Ukupan broj registrovanih slučajeva zaraženih virusom korona od početka epidemije u Srbiji iznosi 716.458, a testirano je 4.406.080 osoba.Procenat smrtnosti je 0,98 odsto.\nvesti, najnovije, korona presek, pandemija, srbija\nPrema poslednjim podacima u Srbiji su zabeležena 73 nova slučaja zaraze virusom korona, od 8.864 testirana.\nNa respiratorima u bolnicama širom Srbije nalazi se 7 pacijenata.\nU bolnicama je 301 osoba obolela od korone.\nUkupan broj registrovanih slučajeva zaraženih virusom korona od početka epidemije u Srbiji iznosi 716.458, a testirano je 4.406.080 osoba.


Ko je sve "pošteđen" zabrane kretanja nakon 23 sata | Portal 072info\n11. studenoga 2020. 11. studenoga 2020. u 19:10 / Piše Portal 072info\nNakon nove Naredbe kojom se, između ostalog, ograničava kretanje stanovništva na cijelom teritoriju Federacije Bosne i Hercegovine u vremenu od 23 sata uvečer do 5 sati ujutru narednog dana, iz Kriznog štaba Federalnog ministarstva zdravstva uputili su Instrukciju upravama policija i ministarstvima unutrašnjih poslova kantona.\nKako je saopćeno danas iz Kriznog štaba, iz stavka (1) ove tačke, stoji dalje u Naredbi, “izuzimaju se svi uposlenici koji su uključeni u provođenje mjera i aktivnosti na rješavanju epidemije COVID-19 na području Federacije BiH, uposlenici kojima se proces rada odvija u smjenama, međugradski i međunarodni prijevoz putnika, taxi služba, kao i vozači teretnih vozila u domaćem i međunarodnom transportu.\n– Za kontrolu spomenutog, stoji u Instrukciji, Naredbom su zadužene kantonalne uprave policija nadležnih kantonalnih ministarstava unutarnjih poslova sukladno kantonalnim propisima o javnom redu i miru – navodi se u saopćenju.\n– Uposlenici koji su uključeni u provođenje mjera i aktivnosti na rješavanju epidemije COVID-19 na području Federacije BH, uposlenici kojima se proces rada odvija u smjenama, moraju imati odobrenje poslodavca za kretanje u razdoblju od 23 sata uvečer do 5 sati ujutru narednog dana ili službenu legitimaciju da pripadaju službama koje su neposredno uključene u mjere i aktivnosti na sprječavanju epidemije.\nNavedeno se odnosi i na članove biračkih odbora i sve one koji sudjeluju u organizaciji i provođenju lokalnih izbora u BiH u 2020. godini, a zašto trebaju imati odobrenje CIK-a. Članovi političkih stranaka koji neposredno sudjeluju u lokalnim izborima 2020. također trebaju imati potvrdu političke stranke za eventualno kretanje u vremenu od 23.00 do 5 ujutro. Za putnike u međugradskom i međunarodnom prijevozu, potrebno je nadležnim policijskim službenicima prilikom kontrole, predočiti voznu kartu ili ako ulaze u zemlju iz inozemstva na graničnom prijelazu, u vrijeme važenja mjere ograničenja kretanja, predočiti pasoš iz koje je vidljivo da je putnik ušao u zemlju u satu kada je ograničeno kretanje, te im se treba omogućiti nesmetano prolaz do mjesta odredišta.\nU slučaju da po putnike u međunarodnom prijevozu dolazi pratnja, recimo iz drugog grada i slično, potrebno je istu najaviti nadležnoj upravi policije, kako bi se omogućio nesmetano prolaz. Za putnike, koji u ranim jutarnjim satima, znači prije 5 sati ujutru, putuju iz mjesta prebivališta odnosno boravišta, prema međunarodnim aerodromima, radi obavljanja leta u ranim jutarnjim satima, potrebno je prilikom kontrole predočiti avionsku kartu. Mjera ograničenja kretanja ne odnosi se na vozila diplomatsko-konzularnih predstavništava i međunarodnih organizacija – stoji u saopćenju.


POGLEDAJTE KAKO IZGLEDAJU KUĆE POZNATIH LIČNOSTI - Kuliranje.NET - Portal Koji Ćete Voleti!\nNaravno, ovo se proširuje i ka tome gde žive, u suštini žašto živeti u "normalnoj" kući, kada možete posedovati veoma luksuznu vilu. Ove poznate ličnosti su podigle stvari na sledeći nivo, i završile na ovoj listi najbogatijih kuća.\n#7 - Sting - 50 Miliona $\nStingov apartman se nalazi u "Central Park" u New Yorku. Apartman ima dvostruke spiralne stepenice, glavna spavaća soba poseduje saunu, i spa kupatilo. Što se same zgrade tiče, ona poseduje privatni restoran, zatim fitnes centar, i bazen za vežbanje.\n#6 - Tiger Woods - 54,5 Miliona $\nTiger Woods je elitni sportista, i kao takav njegov dom je raj za sve one koji vole sport. On se nalazi na ostrvu Jupiter u Floridi. Ovaj dom se prostire na više od 10.000 kvadratnih metara, i nalazi se pored samog okeana. Dvorište poseduje 4 vrsta trava, bunkere različitih dubina, košarkaški teren, teneski terin kao i više vrsta bazena. Za one što ne vole da se penju stepenicama, kuća poseduje i lif sa prozirnim staklenim vratima. Unutrašnjost kuće takođe uključuje igraonicu, vinski podrum kao i pozorište.\n#6 - Tom Cruise - 59 Miliona $\nSa lokacijom na periferiji Telluride u Koloradu, Tom Kruz poseduje kuću od 10.000 kvadratnih metara koja se nalazi na skoro 300 hektara zelene povšrine. Dnevne sobe imaju staklene prozore koje se prostiru od poda do plafona koje daju divan pogled na planine Kolorado. Unutrašnjost kuće sadrži biblioteku i prostor za rekreaciju. Nedaleko od kuće se nalazi staza za motokros, privatne staze za šetanje, kao i osvetljeni tereni za tenis i košarku.\n#5 - Jay Z & Beyonce - 88 Miliona $\nNjihov dom se prostire na 2 ara na Bel Eru. Imanje poseduje 6 odvojenih objekata, uključujući glavnu kuću od 30.000 kvadrata sa 8 spavaćih soba i 11 kupatila. Ostali objekti uključuju zgrade za zabavu, kao i garažu za 15 automobila.\nOno što na listi izdvaja ovu kuću od ostalih su neprobojni prozori kao i helidrom.\n#4 - Oprah Winfrey - 88 Miliona $\nZa sve one osobe koje su sanjale da imaju malog ponija, sada to mogu imati i vlastiti konjički objekat, sve dok mogu iskeširati 88 miliona dolara kao u slučaju ove poznate voditeljke. Ovo imanje se prostire na čak 42 ara. Zgrada poseduje 6 spavaćih soba, i 14 kupatila. Pored luksuznih soba i kupatila, kuća takođe poseduje vinski podrum, zatvoreni i otvoreni teatar i gurmansku kuhinju. Za ljubitelje riba, Oprah poseduje i sopstveno jezero koje je napunjeno raznim vrstama riba.\n#3 - George Lucas - 100 Miliona $\nLukas je kupio sada već poznati Skywalker Ranč davne 1974-te godine i od tada kruže glasine da je na renoviranje dato preko 100 miliona dolara. I ako je Lukas posedovao ovo imanje skoro 45 godina, misterije u vezi njega i dalje postoje. Svako ko poseti ovo mesto mora biti pozvan, u suprotnom neće ući, i fotografisanje je takođe strogo zabranjeno. Jedna od glasina koja kruži u vezi ovog ranča je da je nekadašnji predsednik Ronald Reagan pokušao da poseti ovo mesto, ali je odbijen. Ranč poseduje teatar od 300 sedišta, biblioteku na dva sprata kao i sopstvenu vatrogasnu stanicu.\n#2 - George Clooney - 100 Miliona $\nNismo baš sigurno zbog čega ova vila košta 100 miliona dolara, verovatno zbog toga što je iz 18-og veka! Vila se nalazi u Italiji, u mestu Laljo, na samoom jezeru Komo. I ako je ova vila stara više od 300 godina, ona poseduje sve moderne stvari poput teretane, spa centra pa čak i posebne pica sobe. Još jedna zanimljiva stvar je garaža u kojoj Kluni drži kolekciju svojih motora.\n#1 - Bill Gates - 125 Miliona $\nVerovatno vas i ne čudi da je Bill Gates prvi na listi s obzirom da je najbogatija osoba na svetu već par godina. Ova kuća poseduje čak i ime Xanadu 2.0, unutar nje se nalaze 24 kupatila, 6 kuhinja, muško/ženske svlačionice a sve se to nalazi na preko 65.000 kvadrata. Kao bivši predsednik i osnivač Microsofta, očekujete da ima i nečeg tehnološkog. Ima, svaki gost koji dođe dobija čip koji prati njegovu lokaciju, kao i podovi osetljivi na pritisak ukoliko se nalazite na mestu na kome vam nije dozvoljen ulazak.


Nivo Zapadne Morave porastao za preko tri metra\nHome»Vesti»Nivo Zapadne Morave porastao za preko tri metra\n4. маја 2016. Vesti\nNivo Zapadne Morave je kod Kratovske stene porastao za 3,2 a kod Miločajskog mosta za oko dva metra. Radoica Kočović, načelnik Odeljenja za vanredne situacije u Kraljevu kaže da je zbog visokog vodostaja, Zapadna Morava poplavila oranice u svom priobalju sa obe strane Grdičkog mosta i izlila se na put Grdica-Oplanići, ali da zasad nije ugrozila domaćinstva.\n– S obzirom da vodostaj Morave raste dva do pet centimetara po satu, što je znatno manje nego tokom prethodnog dana i noći, i ukoliko uzvodno prestanu padavine nadamo se da ćemo ovoga puta proći bez evakuacije i veće materijalne štete – rekao je Kočović.\nNa teritoriji Kraljeva je do sada palo oko 40 litara kiše po kvadratnom metru, zbog čega je i vodostaj Ibra porastao za oko 80 centimetara, ali bunari gradskog vodovoda u Žičkom i Konarevskom polju nisu ugroženi. Vodostaj Ribnice je takođe porastao za jedan metar, što je dovelo do potkopavanja neuređenih delova obale.\nZbog kiše koja različitim intenzitetom neprekidno pada gotovo tri dana, nabujale su sve reke u kraljevačkom kraju, ali se nisu približile nijednoj kući.


Upravljanje marketingom u hotelskom poslovanju | RUNIOS\nMARKETING MANAGEMENT FOR THE HOTEL INDUSTRY\nMatej Marić (2017)\nMarić, M. (2017). 'Upravljanje marketingom u hotelskom poslovanju', Undergraduate thesis, Josip Juraj Strossmayer University of Osijek, Faculty of Economics in Osijek, accessed 16 February 2019, https://urn.nsk.hr/urn:nbn:hr:145:077403\nMarić M. Upravljanje marketingom u hotelskom poslovanju [Undergraduate thesis]. Osijek: Josip Juraj Strossmayer University of Osijek, Faculty of Economics in Osijek; 2017 [cited 2019 February 16] Available at: https://urn.nsk.hr/urn:nbn:hr:145:077403\nKeywords tourism hospitality services marketing hotel\nParallel title (English) MARKETING MANAGEMENT FOR THE HOTEL INDUSTRY\nParallel keywords (Croatian) turizam ugostiteljstvo usluge marketing hotel


FMP imenovao trenera i doveo nekadašnjeg centra Partizana | Košarka | Novosti.rs\nFMP imenovao trenera i doveo nekadašnjeg centra Partizana\nNovosti online | 27. jul 2017. 18:06 | Komentara: 2\nTim iz Železnika će u narednoj sezoni sa klupe predvoditi Vladimir Jovanović, dok će dres “pantera” nositi Božo Đumić\nBožo Đumić foto: N. Paraušić\nFMP je, posle odlaska Dušana Alimpijevića na klupu Crvene zvezde, na sednici UO imenovao novog trenera i stručni štab, pa će “pantere” naredne sezone s klupe predvoditi Vladimir Jovanović.\nNovi strateg tima iz Železnika je već pet godina u sistemu FMP, a prošle sezone je s kadetima Crvene zvezde osvojio titulu prvaka Srbije.\nJovanoviću će u radu, kao prvi pomoćnik, asistirati Miodrag Dinić, dok će za kondicioni deo, kao i prethodnih sezona biti zadužen Radivoje Mandić.\nPored trenera, FMP je angažovao i prvo pojačanje za nastupajuću sezonu. Ugovor na jednu plus jednu sezonu potpisao je nekadašnji centar Partizana Božo Đumić, koji je prošle sezone nastupao za tuzlansku Slobodu.


FK Rad Архиве – ZoomUe\nTagged: FK Rad\nBEOGRAD – Fudbaleri Zlatibora pobedili su Rad 2:0 na Banjici u 13. kolu Linglong Superlige Srbije. Strelci za drugu pobedu u elitnom rangu, a prvu na gostovanjima bili su Dimitrije Petronijević u 13. i...\nby Zoran Kanacki · Published 18 септембра, 2020\nIVANJICA – Posle pobede na Vojvodinom Javor Matis bez prevelike tenzije putuje u Beograd na utakmicu 8. kola superlige gde ih čeka Rad. Meč protiv Vojvodine pokazao je da Javor Matis može da se...\nLUČANI – Fudbaleri Mladosti pobedili su na svom terenu ekipu Rada u meču 30. kola Linglong Superlige Srbije. Golove za Lučane postiglu su Bojović u 74. minutu iz penala i Babić u 87. minutu....\nIVANJICA – Posle poraza od Mladosti Javor Matis u 23.kolu Super lige u sredu na Banjici igra sa Radom. Poraz od komšija iz Lučana nikada nije lak, a naročito u situaciji kada je svaki...\nby Zoran Kanacki · Published 16 септембра, 2019\nby Zoran Kanacki · Published 12 септембра, 2019 · Last modified 16 септембра, 2019\nIVANJICA – Pauza za superligaše je završena i prvenstvo se nastavlja osmim kolom. Javor Matis je na pauzu otišao posle remija u Lučanima ali je bod skupo platio. Dva igrača su doživela povrede zbog...


Dani Beograda | style.rs\ndana Apr18 2016\nDetaljan program možete pogledati na danubeogradu.rs\nJovana Šošević je "Ali, ja sam sanjalica. Verujem u nestvarno. Verujem u ono "ali" svaki put kada mi kažu da se ne zavaravam. Jer nemoguće postaje moguće, ako dovoljno želiš. " | na twitter-u | facebook-u | tema: događaji, lifestyle | tagovi: Dani Beograda, Filmovi, Izložbe, Koncerti\nBeogradski vremeplov za dane Beograda\nMarko Louis predstavio novi spot i najavio koncerte u Beogradu i Sarajevu\nOdgovori na “Dani Beograda”\n« Pitajte stilistu: Crna asimetrična haljina


Memorijal Zoranu Šijanu - "20 godina bez velikog šampiona" - Sportske.net\nU subotu 23. novembra prijatelji i porodica legendarnog kikboksera Zorana Šijana organizuje Memorijalni turnir.\nKanelo Alvarez - Kolekcionar pojaseva!Vajlder i Ortiz boksuju u novembru u Las Vegasu"Kralj Cigana" neuništiv, Fjuri se vratio iz pakla, kroz krv i pod do onoga što svi čekamo!Natalija Savić juniorska evropska šampionka u kik-boksu!Tajson popuši tonu mesečno, ali smo sigurni da mu ne smeta...\nOvaj turnir koji nosi naziv "20 godina bez velikog šampiona" je međunarodnog karaktera, a održaće se u hali "Pinki" u Zemunu. Sve se održava pod pokroviteljstvom Kik boks saveza Srbije.\n"Sve je spremno za početak sada već tradicionalnog Memorijala posvećenog Zoranu Šijanu, koji ove godine nosi naziv “20 godina bez velikog šampiona” i sigurno će biti jedan od najboljih turnira u kik-boksu u Srbiji. Imaćemo osam mečeva, od kojih su tri uvodne i pet profesionalnih borbi. U borbi večeri, za profesionalnog prvaka Srbije, rukavice će ukrstiti Zlatko Turković i Miloš Đukić, a u preostalim borbama imamo goste iz Češke, Slovačke, Holandije i Slovenije", rekao je Bojan Ostojić, direktor ovog turnira.\nUlaz je besplatan na ovaj Memorijal.\n"Svi koji žele da prisustvuju i uživaju kvalitetnom kik-boksu mogu da dođu sutra od 13 časova do blagajni hale “Pinki”u Zemunu, gde će besplatno dobiti ulaznice, a pored borbi smo spremili i niz interesantnih novina. Jedna od njih je i film o Zoranu Šijanu, koji ćemo sutra premijerno pustiti pred publikom. Zato očekujemo punu halu i potrudićemo se da ljubiteljima ovog sporta, svima onima koji su voleli, poštovali i uživali u veštini Zorana Šijana, priredimo pravi spektakl, jer on to svakako zaslužuje", kaže Ostojić.


Milenko Tepiæ za B92: Samo u Partizan - B92.net\nMilenko Tepiæ za B92: Samo u Partizan\nPovratnik u redove Partizana Milenko Tepiæ prièao je za B92 o povratku u crno-belu porodicu, situaciji u klubu, Top 16 fazi Evrolige...\nÐorðeviæ Nemanja utorak, 17.12.2013. | 17:46\n26-godišnji bek se u Beograd vraæa posle tri i po sezone u inostranstvu.\nU tom periodu branio je boje Panatinaikosa, sa kojim se popeo na ’krov’ Evrope, Kahasola, dok je poslednjih nekoliko meseci proveo u litvanskom Lijetuvos Ritasu.\nU svojoj prvoj epizodi u timu Duleta Vujoševiæa imao je ulogu podrške i igraèa koji, tada u razvitku, treba da potvrdi svoj kvalitet I potencijal. Èetiri godine kasnije, pred njim je totalno drugaèija uloga - sada se od njega oèekuje da bude predvnodnik novih uspeha svog tima...\nZa poèetak reci nam kako se oseæaš povodom povratka i šta misliš o ekipi?\n"Iskreno, neobièno mi je, iako Partizan doživljavam kao svoju kuæu. Drago mi je što se sve ovo ovako završilo i sreæan sam što sam se vratio. Da se bilo koji drugi tim zainteresovao za mene u pola sezone – verovatno ne bih menjao klub. Dosta toga se promenilo, opet neke stvari su ostale iste. Primera radi, nijedan saigraè iz moje generacije nije više u timu, ustvari – tu je Pera Božiæ ali kao pomoæni trener. Poznajem neke od momaka, znam da su odlièni momci i zaista sam sreæan što æu biti deo ekipe, kao i da æemo uspešno saraðivati“, poèeo je svoju prièu Milenko Tepiæ.\nUloga ti se ovoga puta na neki naèin menja, kada si odlazio bio si važan igraè, neko na kome se bazirala igra, ali nisi bio taj najiskusniji kao ovoga puta. Da li to vidiš kao novu ulogu ili æes samo promenitit pristup?\n"Ja æu probati da pomognem ekipi koliko je to u mojoj moguænosti. Potrudiæu se da olakšam momcima, da uz mene igraju još bolje, da im prenesem iskustvo koje sam sticao godinama, a sve to u cilju da ekipa zaigra jo bolje“, dodao je iskusni bek.\nSigurno je lepo igrati za Partizan i biti deo cele prièe. Kako ti gledaš na sve to, i šta misliš da je najveæa snaga ovog tima?\n"Partizan usled velikog broja povreda ima nešto ’kraæu’ klupu i to je problem, opet, s druge strane, odreðeni igraèi su dobili više minuta i prostora – što se pozitivno odrazilo na njihov razvitak, samopouzdanje i partije koje pružaj. Ovaj tim ima kvalitet, želju i znanje, a kljuè uspeha je u redu, radu i disciplin. S jedne strane, zamo koliko je ’slatko’ igrati za Partizan, ali to donosi i odreðenu obavezu i pritisak, ali mislim da kako sezona odmièe da tim igra sve bolje i da æe ostvariti cilj koji mu je na dohvat ruke – a to je plasman u Top 16 fazu“.\nUpravo tu odluèujuæu utakmicu æeš gledati s tribina, dok æeš se u nastavku, nezavisno od puta Partizana, naæi na parketu. Šta je teže – sedeti na tribinama ili biti na terenu?\n"Trudiæu se da budem najbolji navijaè u èetvrtak, iako to u punom Pioniru nije ni malo lako. Nadam se da æemo nastaviti put u Top 16, smatram da je Partizan to igrama zaslužio – posebno trijumfom u Istanbulu nad Fenerbahèeom, ali i boljim meðusobnim skorom od oba konkurenta. Ja se nadam da æu biti jedini igraè u Evropi koji æe, ni kriv ni dužan, igrati drugu fazu Evrolige“, jasan je osvajaè Evrolige sa ekipom Panatinaikosa.\nZa kraj, reci nam koliko ti je poznata ABA liga i rivali u njoj i gde vidiš svoj tim u celoj toj prièi?\n„Važnost ABA lige je bez dileme velika, zbog same èinjenice da liga nudi prohodnost u Evroligu. Takmièenje je izjednaèeno, svako svakog može da dobije, pa je tako svi timovi tako i shvataju. Cillj Partizana je uvek isti, prevashodno želimo na fajnal-for kako bi obezbedili elitno takmièenje naredne sezone. Sada nam slede dva teška gostovanja, Cedeviti i Igokee, koja u velikoj meri mogu da nam odrede put ka završnom turniru“ , zakljuèio je Tepiæ svoju prièu za B92.


SMRTONOSNI ASTEROIDI | Galaksija Nova\nIlustracija (CC0 Piksabej)\nPrema istraživanju Masačusetskog univerziteta, izumiranje je trajalo oko 60.000 godina. Kineski naučnici, ipak, smatraju da je taj period bio znatno kraći i da je 90 odsto vrsta nestalo tokom nekoliko hiljada godina\nPod ledenim pokrovom Antarktika, u oblasti Vilksove zemlje, nalazi se ogroman krater prečnika oko 500 kilometara. Američki naučnici su 2009. godine, na osnovu analize podataka sa satelita „Grejs”, zaključili da je reč o krateru koji se obrazovao u sudaru svemirskog tela i Zemlje.\nPrema procenama stručnjaka, to se dogodilo pre oko 250 miliona godina, što se poklapa sa najvećim masovnim pomorom na Zemlji – permskim (poslednji period paleozoika). Tada je nestalo 96 odsto morskih i 73 odsto kopnenih kičmenjaka. To je jedini put u istoriji naše planete kada je došlo i do masovnog izumiranja insekata: nestalo je gotovo 83 odsto vrsta iz te klase.\nŽivotinje, međutim, nisu uginule momentalno. Prema istraživanju Masačusetskog univerziteta, izumiranje je trajalo oko 60.000 godina. Kineski naučnici, ipak, smatraju da je taj period bio znatno kraći i da je 90 odsto vrsta nestalo tokom nekoliko hiljada godina. Uzroci su bili vulkanska zima, efekat staklene bašte i povećanje kiselosti okeanske vode – rezultat naglog povećanja vulkanske aktivnosti na teritoriji današnjeg Sibira.\nPostoje, naravno, i alternativne teorije o masovnom izumiranju tokom perma: iznenadna eksplozija metana, promena hemijskog sastava morske vode, pa čak i pad drugog asteroida – na teritoriji današnje Australije.\nPrema istraživanju međunarodne grupe naučnika, udar asteroida o morsko dno bio je uporediv sa eksplozijom deset atomskih bombi. Moćni cunamiji visoki po nekoliko stotina metara pogodili su kopno. Zapalile su se šume, a požari su se širili hiljadama kilometara.\nIz stena u koje je udario asteroid isparili su minerali koji sadrže sumpor, zbog čega se u atmosferi našlo najmanje 325 milijardi tona te supstance. To je izazvalo globalno zahlađenje. Dinosaurusi, leteći gušteri, brojni mekušci i mnoge druge životinjske vrste nisu preživele tu kataklizmu. Uginulo je 16 odsto porodica morskih životinja, kao i 18 odsto porodica kopnenih kičmenjaka.


Apelujem na sve vas koji gajite ljubav prema životinjama da pomognete našim sugrađanima koji se već godinama brinu o životinjama koje su prepuštene same sebi i ulici. Čak iako niste ljubitelji životinja sigurno vam znači da postoji neka organizacija (u ovom slučaju Udruženje građana "Help animals") koja sklanja nesrećne životinje sa ulice i time sprečava niz problema koji proističu iz takve situacije : širenje zaraza, formiranje agresivnih čopora i smanjenje (putem sterilizacije) broja lutalica širom našeg grada. Obzirom da sam bio u azilu "Riska" i upoznao se sa ljudima koji se iskreno i iz petnih žila trude da održe minimalan nivo adekvatnih uslova za 400!!! životinja o kojima se brinu, garantujem vam da će vaša pomoć otići u prave ruke. Najmanji (ali ne i beznačajni) vid pomoći koju možete pružiti ovim ljudima sastoji se u okretanju humanitarnog broja 0900-500-504\nPrenosim apel objavljen na sajtu "Help animals":\nstigao je izveštaj za avgust o pozivima na “humanitarni broj”. Imali smo drastičan pad! 177 poziva sa fiksne i svega 16 sa MTS mreže. Ukupno je prikupljeno – 10650 dinara. To još i ne bi bilo toliko strašno da isti mesec nije bio i veliki pad uplata. I to bi se nekako preživelo samo da nema strašnog pritiska od strane građana da azil “Riska” primi nove životinje. BUKVALNO skoro da ne prođe dan da neko ne ostavi štence. Danas 5, prekjuče 2, pre sedam dana 3. A mi već imamo 400 životinja! Shvatite, svaka nova životinja predstavlja: pregled, čišćenje, vakcinaciju, sterilizaciju, eventualna lečenja, nova usta za ishranu, na kraju krajeva zahteva i prostor!!! Mi ne smemo i NEĆEMO dozvoliti da se desi “hordašenje” i da se na jednom mestu nađe preveliki broj životinja koji bi značili mogućnost širenja zaraze, glad, međusobno ubijanje... što smo već imali prilike da vidimo na raznim mestima. Ljudi koji rade direktno u azilu su u depresiji, ne vide izlaz. Skoro niko ne udomljava životinje, mesta nema, ljudi koji bi radili takođe, pad donacija je veliki, a novi i novi pristižu. Možemo razglabati do sutra da je sve to rezultat toga što grad Beograd ne vodi strategiju adekvatno i pre svega što se ne sterilišu vlasničke životinje, ali mi se sada borimo sa svakodnevnim opstankom životinja u azilu. Molimo Vas za podršku, nemojte odmagati. Ovde imate i broj računa i humanitarni telefon: 0900-500-504, a i druge vidove pomoći! Hvala na razumevanju!\nZAMOLIO BIH SVE VAS KOJI POSEDUJETE VLASTITE INTERNET KUĆE DA SE PRIKLJUČITE OVOJ AKCIJI. POKAŽIMO SOLIDARNOST!\nRetka Zverka October 8, 2010 at 5:22 PM\nyzse October 9, 2010 at 3:13 PM\nE ovo sam taman i ja htela. Zdipiću ti ceo post i postaviću ga kod mene. Ne umem ništa pametnije da smislim od toga.\nAli nije to ništa specijalno. Juče sam otišla na pijacu sa 300 dindži u džepu (dešava se, pa šta). Ono što me je zgrozilo bile su desetine žena na tezgama koje su kukale kako niko ništa ne kupuje. Stvarno je kriza.\nMislim da je bolji pristup prići ovima što imaju pare. Nekako uglaviti tu kampanju vlasnicima televizija, narodnjačkim pevačicama, onima koji plate za jednu torbu onoliko koliko ti treba da hraniš mesecima i vakcinišeš 10 kerova.\nNemoguće je da niko od nas ne zna nekog ko zna nekog ko zna i ima pristup medijima ili parama.\nProsto mislim da bi to bio daleko lakši i brži način da se sve sredi.\nZamisli uglaviš kamapnju da se takmiče obožavaoci Seke i Karleuše ko će više da finansira, tu ne bi bilo razmišljanja, pare bi priticale. Treba samo naći ljude koji znaju ljude u kontaktu sa njih dve i ponuditi im da se konačno takmiče zarad konstruktivnog cilja.\nI nema tu priče o umetnosti ili estetskim kriterijumima, prosto se koristi najlakši i najkraći put...\nkerovođa October 10, 2010 at 3:42 PM\nvideo sam da si napravila baner koji si stavila sa desne strane. super!\njeste, stvarno je kriza. zato sam i okačio (kao primarni vid pomoći) okretanje telefona. kapiram da 50 din koliko košta okretanje sa fiksnog nije strašna suma za sve nas koji imamo neka redovna mesečna primanja.\nmislim da bi seka-jelena kampanja imala problem sa profilima njihovih fanova. nekako mi se čini da bi pre dali pare za municiju za odstrel nego za hranu i lekove.\nu svakom slučaju, mislim da će ljudima iz azila značiti dosta i naših 50/150 din ili već bilo koja vrsta pomoći (hrana,lekovi, stare stvari, šerpe itd)


NEVENA apartman - Delta Apartmani Beograd\nDelta Apartmani Beograd > Properties > NEVENA apartman\npredstavlja moderan i vrlo funkcionalan smeštaj u naselju Belvil sa odvojenom spavaćom sobom i kapacitetom do 4 odrasle osobe. Uz doplatu od 5€ po danu, moguće je koristiti i parking mesto u blizini apartmana.\nApartman NEVENA se sastoji iz jedinstvenog dnevnog boravka, potpuno opremljene kuhinje i male trpezarije sa šankom i dve barske stolice. Ugaona garnitura u dnevnoj sobi je rasklopiva i namenjena spavanju dve odrasle osobe. Odvojena spavaća soba sa prostranim francuskim ležajem ima zaseban izlaz na lepu terasu. Apartman NEVENA je namenjen boravku do četiri gosta. Uz doplatu od 5€ po danu moguće je korišćenje parking mesta (potreban upit).\nSamo naselje ima veoma lepu poziciju u Beogradu, u blizini reke Save, preko puta tržnog centra Delta city, u čijim sadržajim može uživati čitava porodica. Belvil je nekoliko stotina metara udaljen od poslovnih centara Airport City i Belgrade Office Park, a blizina važnih gradskih saobraćajnica ga brzo i lako povezuje sa centrom Beograda. Belvil je izuzetno uređeno, lepo i bezbedno naselje, sa brojnim prodavnicama, dečijim igralištima, kafićima i restoranima.


Kursevi poslovnog španskog i priprema za DELE u Malagi i jednoj od najboljih škola španskog jezika u svetu | Kursevi stranih jezika, škole jezika i jezička putovanja verbalista\nU ovom gotovo bajkovitom mediteranskom okruženju imate priliku da usavršite znanje poslovnog španskog jezika ili da se pripremite za DELE. U slobodnom vremenu možete se opredeliti za neku od vannastavnih aktivnosti iz bogate ponude škole i u direktnom kontaktu sa poslovnjacima iz celog sveta možda razviti i uspešnu poslovnu ideju. Magična Malaga u Andaluziji čeka na vas!\n2021 CENE ZA POSLOVNE JEZIČKE PROGRAME I PRIPREMU ZA DELE PO OSOBI\nPosted In: stručni-poslovni jezički programi, španski jezički programi\nTagged: poslovni spanski


Lagum-Svetlana Velmar Janković | Bezimena knjizevna zadruga\nLagum-Svetlana Velmar Janković\nMoj prvi Beograd su maglovita, jesenja, ledena sećanja seoskog dečaka koji dobija vrtoglavicu od visine zgrada, količine kioska brze hrane i pokretnih stepenica što vode u lažni metro. Moj drugi Beograd su ručkovi kod stare tetke koja je život provela u njemu, prve žene koja mi je spremala krem čorbu, piletinu pohovanu u mirsnim začinima, čiji je stan mirisao na gradsku žegu, bio savršeno uredno složen, i imao prastaru drvenu stolicu na ljuljanje, kakve više ne prave i koju sam nasledio. Moj prvi i drugi, dečački Beograd su sećanja na neku čaroliju aristokratskog zadaha grada koji sam uvek obožavao, koja je izumrla, i koju je nakon toliko vremena probudila autorka ovog romana.\nLagum je u bukvalnom prevodu mračan podzemni hodnik, tunel bez svetlosti. Lagum je u slučaju ove priče, tona nagomilanih sećanja dostojanstvene i ostarele gospođe, neistraženi tunel mračnih dubokih misli o prošlim i sadašnjim vremenima, beskrajni niz po listovima razbacanih, a opet tako tanano složenih misli. Introspektivna porodična ispovest, o predratnim godinama gradske umetničke elite, o ratnom previranju u koji je upala, o posleratnim posledicama ispravnih i pogrešnih odluka.\nLagum je sinonim za ono gde smo živeli i gde živimo. Lagum otvara važna pitanja, da li kolaboracija sa neprijateljem može ikada i u ma kojim uslovima imati opravdanje, da li zarad viših ciljeva vredi umazati ruke krvlju, da li se i kako može ostati i postati čovek. Lagum je istorija, važna istorija ovih prostora.\nLagum mi je bio pun asocijacija na druge autore. Lagum me je starim engleskim stilskim salonskim nameštajem Čipendejl iz XVIII veka i načinom na koji živi svoj život kroz ceo roman, podsetio na Tišminu Bernardijevu sobu, diše sličnim impulsima ljubavi prema lepom, ljubavi prema ukusu. Lagum me je svojom dubokom i ogoljenom iskrenošću o ratu podsetio na Filipa Davida i njegov poslednji nagrađeni roman, taj zadah crnila, kolektivnog i ličnog. Lagum me je, naposletku, podsetio na Vegelovu Neoplantu, na koliko toliko pristojan pokušaj da i Novi Sad doživi veliku književnost u opisima velikog rata. Svi su se ovi autori moguće poznavali, sličnih su godina, mrzi me da istražujem, ali sve ih mogu videti za istim stolom gospode koje više nema, povučenih i pristojnih ljudi.\nLagum je međutim i jedna prelepa minipriča o najvećem vojvođanskom slikaru, Šumanoviću, koji takođe živi svoj život između korica kao prijatelj naratorke, koji je predstavljen iznutra, sa svim svojim strahovima, čija su dela opisana minimalistički a opet savršeno. Sava je specifičan, unikatan i predivan ukras ovog očaravujućeg i beskonačno lepo napisanog dela.\nPoslednja velika domaća spisateljica bila je, znam to iz mnoštva priča, a malim delom čak i lično, ujedno i poslednja dama velikog grada, koji je na nju još uvek nedovoljno i nejako ponosan, tek nakon ovog čitanja shvatam koliko i kako nedovoljno. Zadužila ga je svojim opusom, nepovratno i najlepše što književni opus jednom gradu može da podari, stavila ga je na mapu svetskih gradova koji imaju svoje velike pisce, malo je takvih, manje nego što biste pomislili. Beograd će tek vremenom otkrivati kako je i koliko lep u jednom književnom opusu, kako je svetski i svoj. A Laguna će kao izdavač, nakon toliko polubesmislene averzije koju prema njoj gajim, dobiti kao spomenik veliki plus za reizdavanje i čak pristojno reklamiranje i smeštanje na police većeg dela autorkinog opusa.\nОбјављено од стране BKZ на 23/12/2016 инч Knjige koje preporučujem, Pisci koje citam i volim


19.03.2011 / Bez elektronskih recepata bar još tri godine\nOsim Doma zdravlja “Stari grad”, nijedna ustanova nije potpuno kompjuterizovana, pa o elektronskom receptu kao idealu koji štedi vreme i papir lekarima, a smanjuje čekanje pred ordinacijama, nema ni govora bar još tri godine\nDom zdravlja “Stari grad“ jedini je u Beogradu potpuno kompjuterizovan. Lekari naglašavaju da elektronski način rada omogućava više kvalitetnog vremena sa pacijentom. /\n- Ranije smo se više bavili administracijom nego pregledom. Sad ne moramo da tražimo kartone po fiokama i ne gubimo vreme na ručno pisanje uputa i recepata. Sve to obavi kompjuter dok pregledamo pacijenta. Sistem funkcioniše tako što se knjižica približi bar-kod čitaču koji sve potrebne podatke o pacijentu prepozna i automatski izbaci istoriju zdravlja i terapija, koje je koristio od uvođenja sistema - kaže dr Dejan Stevanović, šef ambulante opšte prakse u Domu zdravlja “Stari grad“.\nUmrežili ambulante i zaposlili inženjere\n- Dobili smo 2008. godine donaciju od osam miliona, a iz našeg budžeta odvojili smo četiri miliona dinara za osavremenjivanje rada. Kupili smo kompjutere i sproveli elektronski sistem u koji je umreženo svih sedam naših ambulanti, a povezani smo i sa RZZO. Zaposlili smo tri inženjera koji prate i unapređuju kompjuterski sistem, vode evidenciju o kartonima pacijenata i izdavanju uputa i recepata - kaže za “Blic” dr Ljubiša Perišić, direktor Doma zdravlja “Stari grad”.\nIvan Mišković, Ana Vušović, Blic


Budućnost Voli ponovo šampion - CG Sport\nKošarkaši Budućnosti Voli ponovo su šampioni Crne Gore. Podgoričani su u petom meču finalne serije plej ofa Erste lige pobijedili Mornar 76:72.\nMornar je konsantno bio u igri, do samog kraja prijetio da može do preokreta, ali je sa slobodnih bacanja Nemanja Gordić u finišu presudio.\nBudućnost je imala i 64:51 u posljednjoj četvrtini, međutim Mornar je u završna dva minuta uspio da se vrati i primakne šest sekundi prije kraja preko Rebića na minus 1, ali su Podgoričani sačuvali prednost i tako vratili titulu u Podgoricu.\nMornar nije uspio da odbrani trofej osvojen prošle sezone.\nGordić je sa 21 poenom predvodio Budućnost, po 13 su postigli Edwin Jackson i crnogorski reprezentativac Filip Barović, koji je sredinom treće četvrtine doživio tešku povredu koljena desne noge i morao je da napusti parket.\nNajefikasniji u Mornaru bio je Nikola Rebić sa 17 koševa.\nShare the post "Budućnost Voli ponovo šampion"\nTaggederste super ligakk buducnostkk buducnost voli\nPrevious Article Nikola Krstović za CGsport.me: Najbolja sezona, radujem se Zvezdi, idemo na Evropsko prvenstvo!\nNext Article Snimak sporne situacije sa meča Budućnost – Mornar: Najveća sudijska bruka! (VIDEO)


Justin Bieber konačno obrijao brkove i izgleda bolje nego ikada! | Mogu Ja To Sama - Svaki ženski trik na samo jedan klik!\nJustin Bieber bio je mesecima kritikovan zbog lošeg izgleda. Od kada je bolestan, imao je problema i sa fizičkim izgledom. Posle uspešnih terapija, Justin Bieber se dovodi u red i oseća se mnogo bolje! On je uslišio molbe svojih fanova i obrijao je brkove, čini se da se ponovo vraća stari Justin Bieber!\nU nastavku saznajte kako izgleda sada Justin Bieber, bez brkova.\nNE PROPUSTITE: Justin Bieber bori se sa teškom bolešću - niko nije znao o čemu je reč!\nJustin Bieber boluje od lajmske bolesti i njegov fizički izgled bio je baš ugrožen. Imao je upalu kožu, akne, boja lica mu se promenila, organi su mu oslabili, kao i moždane ćelije. Lekari su, srećom, uspeli da utvrde dobru terapiju i da mu pomognu da se oseća bolje. Sada je zdraviji, lepšiji i srećniji.\n"Obrijao sam brkove i neće mi nedostajati!" rekao je poznati pevač. On je izjavio kako je to uradio zbog svojih fanova i zbog svoje žene Hailey.\nPriznaćemo da Justin izgleda sada mnogo bolje, a verujemo da se izborio sa teškim depresivnim periodom kroz koji je prolazio! Izdao je i nove pesme i sada može u potpunosti da se posveti svojoj muzici, može da uživa u ljubavi i u stvaranju.\nKako vam se dopada Justin bez brkova?\nJustin Bieber progovorio o problemu sa drogom!\nDa li je ovo NOVA karijera Justin Biebera?


Problem nastaje kada mu ostavite potpuno odrešene ruke! Horoskop kaže da im je sloboda najveće blago! Strelac - ličnost ..\nSeverina obara rekorde i na Viberu! Severinini stikeri predstavljeni su sredinom maja, istovremeno sa njenim novim albumom - i ..


Učesnici javne rasprave se pozivaju da svoje sugestije, predloge, inicijative i komentare dostave opštini do 17. decembra, a potom će radna grupa za izradu Plana javnog zdravlja analizirati sve primedbe, predloge i sugestije i sačiniće izveštaj o javnoj raspravi koji će objaviti na svojoj internet stranici, najkasnije u roku od 15 dana od dana okončanja javne rasprave.\nPlan javnog zdravlja će zatim biti upućen Savetu za zdravlje opštine i Opštinskom veću, te Skupštini opštine na usvajanje.\nNacrt Plana javnog zdravlja opštine Bečej od 2019. do 2026. godine zainteresovani mogu pročitati na http://www.becej.rs/wp-content/uploads/2018/11/PLAN-JAVNOG-ZDRAVLJA-OPSTINE-BECEJ-.21.11.2018..pdf.\nViše iz ove kategorije « Dvanaest godina Kancelarije za mlade: Za rođendan izveštaj o rezultatima\tNa prvoj sednici Skupštine opštine u 2019.: Ako PIK ne želi da bude suvlasnik, zatvara se poljočuvarska firma »


Auto folije | Zatamnjivanje stakala | Folije za stakla objekata | | Auto Kozmetika - Detailing | Eksterijer | Auto Finesse Oblitarate 500ml – Ekstremni skidač lepka i katrana\nAuto Finesse Oblitarate 500ml – Ekstremni skidač lepka i katrana\nblitarate – Ekstremni odmašćivač\nRazlaže tvrdokorne naslage katrana i lepka\nNe nagriza podlogu\nBezbedan na svim modernim farbama i lakovima\nPogodan za staklene i plastične površine\nAuto Finesse Oblitarate je formulisan na bazi razređivača koji brzo rastvaraju uporne naslage katrana ili lepka čak i pre nego što počnete kontaktno čišćenje. Smanjuje šanse za nastanak oštećenja usled čišćenja na minimum i produžava vek trajanja Vaše gline za dekontaminaciju. Auto Finesse Oblitarate može da rastvori i najupornije naslage kao što su farba od puta (npr. farba za pešačke prelaze), lepak od samolepljive trake, naslage fabričkog voska sa uvala vrata. Oblitarate je bezbedan na svim modernim farbama i lakovima kao i na staklima, otpornim plastikama, čistom metalu i svetlim plastikama.\nObratite pažnju! Oblitarate je vrlo jak razređivač i može lako da ošteti svežu farbu, ne katalizovani lak i osetljivu farbu na starijim automobilima (pogotovo oldtajmerima). Ukoliko koristite Oblitarare na ovakvim površinama uvek pristupite sa posebnom pažnjom i uradite test na nekom delu farbe koji je slabo vidljiv (npr. ispod vrata sa unutrašnje strane ili ispod kedera). Ukoliko nema tragova skidanja postojeće farbe, izbledele površine ili transfera na krpu sa kojom radite, možete nastaviti slobodnu upotrebu.\n**Napomena: Za sledeći korak Vam je potrebna prskalica**\nPrvo postarajte se da je površina koju čistite bez prljavštine koja se lako skida ili kontaminacije, zatim nanesite Oblitarate na zahvaćenu površinu i pustite ga da odstoji i razgradi naslage. Nakon nanošenja raditi u malim delovima sa mikrofiber krpom, po potrebi ponoviti proces.\nNapomena: Oblitarate se ne prodaje sa prskalicom i nije preporučljivo koristiti ga na farovima. Takođe ne preporučujemo da krpu koja je natopljena razređivačem perete u veš mašini, isperite je prvo sa vodom nekoliko puta.\nPostarajte se da je površina očišćena od lagane prljavštine\nNanesite na zahvaćenu površinu\nObrišite sa mikrofiber krpom\nNemojte dozvoliti da se proizvod osuši na površini ili raditi na suncu\nPonoviti po potrebi.


Pele u bolnici, prve fotografije ne obećavaju mnogo...\nKako navode, hemoterapija nakon operacije debelog creva nije dala rezultate, a legendi fudbala pojavile su se metastaze u telu.\nPele je hospitalizovan na klinici "Albert Ajnštajn" u Sao Paulu. Samo tri dana nakon prijema otpušten je kući, a EPSN je objavio da boluje od gastrično-ezofagealnog refluksa, zbog čega su njegovi lekari preporučili dalju hospitalizaciju.\nNekoliko sati kasnije, Peleova ćerka je dala ohrabrujuće saopštenje - "tata se oporavlja dobro i na vreme“.\nLegendarni Brazilac jedini je igrač koji je osvojio tri svetska prvenstva (1958, 1962, 1970). Pored toga, Pele je postigao 77 golova u 91 nastupu za Brazil, a tokom karijere zabeležio ukupno 1.281 gol.\nfudbal Sport Pele Hospitalizovan pele


Autor Tema: AIS cele Srbije (Pročitano 29393 puta)\n« Odgovor #15 poslato: 05, 10, 2013, 10:54:11 pre podne »\nKazi kakav je kod tebe internet.\nMozda postoji vec resenje, a ne znas ?\n« Odgovor #16 poslato: 23, 10, 2013, 11:00:48 pre podne »\nCitat: petar_kozic 05, 10, 2013, 10:54:11 pre podne\nGoogle Earth ... i marine trafik...\nGoogleEarth.JPG (137.87 KB, 1284x473 - pregledano 184 puta.)\n« Odgovor #17 poslato: 23, 11, 2013, 18:53:16 posle podne »\nposle ne znam koliko mailova... napokon nam je marinetrafic postavio normalnu zastavu ...\nsrbija.JPG (68.74 KB, 681x484 - pregledano 271 puta.)\n« Odgovor #18 poslato: 23, 11, 2013, 18:57:07 posle podne »\na povecanjem vodostaja dobili smo i bolju pokrivenost ! :)\nod Velikog Sela do Belegisa... a onda ih kod Surduka hvata IKA...\nljudi da li je moguce da niko ne zeli da se angazuje sem ike i mene i uradio nesto za svoju zemlju, svoju reku ?\nvelikoselo.JPG (61.29 KB, 606x475 - pregledano 270 puta.)\n« Odgovor #19 poslato: 23, 11, 2013, 19:27:33 posle podne »\nJEL I ZA OVO TREBA ANDROID\n« Odgovor #20 poslato: 23, 11, 2013, 19:28:36 posle podne »\nCitat: Kapetan 23, 11, 2013, 18:57:07 posle podne\nDa li je ovaj apel upućen onima koji nisu u pokrivenom području ili je potrebna pomoć i u ovoj zoni koja je sada pokrivena?\nDa li ja mogu nešto da uradim? Ne znam da li zbog zemlje ili zbog reke ili zbog sebe (možda ovo poslednje jer bih se verovatno osećao lepo kad bih znao da sam uradio nešto korisno) ali ako nešto mogu - tu sam.\n« Odgovor #21 poslato: 23, 11, 2013, 20:13:53 posle podne »\nCitat: LSI 23, 11, 2013, 19:28:36 posle podne\n@taxi moze i bez androida na mobilnom koji ima internet ...\ngde biste mogli da postavite tu antenu ? Ika je postavio na kuci jer ima pogled na Tisu i Dunav... mozda da je postavite na marini kao ja .... dajte lokaciju da vidimo da li pokrivate ovaj deo izmedju SRBIJA & SRBIJA TITEL\nako ne onda donirajte nekome glomex antenu ko ima bolju poziciju ali nema antenu (20-4 evra)\n« Odgovor #22 poslato: 23, 11, 2013, 20:42:56 posle podne »\nMogao bih antenu da postavim u marini u Starom Slankamenu.\nVerujem da bi mi uprava marine dala saglasnost, a možda bismo mogli da je postavimo na krovu specijalne bolnice koja je na 200 metara od marine, a na manje od 30 metara od obale Dunava. Za ovo bi nam bila potrebna saglasnost uprave bolnice.\nVerujem da bi bilo još bolje da je dignemo na sam vrh lesnog brega iznad bolnice, kod crkve. To je otprilike 100-150 metara iznad Dunava. Medjutim, ne poznajem meštane pa ne mogu ništa da obećam.\nNego, nisam razumeo koliko košta antena 20 do 40 evra ili nešto drugo?\n« Odgovor #23 poslato: 23, 11, 2013, 21:58:08 posle podne »\npolovne idu od 20 nove od 45 ...\npored antene potreban je i struja i internet\n« Odgovor #24 poslato: 23, 11, 2013, 23:23:14 posle podne »\nCitat: taxi 23, 11, 2013, 19:27:33 posle podne\nJel'te a sto ovaj ciko galami?\n« Odgovor #25 poslato: 24, 11, 2013, 00:37:43 pre podne »\nLSI-ako uspeš da ubediš ljude iz marine da kod sebe postave risiver,ili još bolje negde na bregu ,kod nekoga ko ima internet ,ja ustupam risiver i antenu koji su kod mene.Siguran sam da bi antena postavljena na nekoj višoj lokaciji u Slankamenu pokrila ubedljivo veći teren no što pokriva kad je kod mene na tavanu.\nDakle ako nađeš nekog ko je zainteresovan da postavi kod sebe ja ustupam svu opremu.\n« Odgovor #26 poslato: 24, 11, 2013, 00:58:42 pre podne »\niko tvoja stanica je na idealnom mestu , evo spajaju se nase dve stanice ... mala rupa je kod LSI-a tu taman da se ubaci jedna\nsrbija spojena.JPG (62.48 KB, 643x467 - pregledano 235 puta.)\n« Odgovor #27 poslato: 24, 11, 2013, 08:31:50 pre podne »\nTrošak antene mogu da prihvatim. Nisam shvatio da li je risiver u kompletu sa antenom (uključen u cenu ili se posebno plaća).\nPredlažem sledeće: proveriću ja sa ljudima u marini gde i kod koga bismo je mogli postaviti. Medjutim, ja bih predložio da IKA zadrži svoju kod sebe, a da mi, ako se dogovorimo, postavimo novu u Slankamenu. Tako bi Dunav bio bolje pokriven, a bila bi pokrivena i Tisa nizvodno ali i uzvodno od Titela.\nIma još nešto što bi trebalo da znam i objasnim mojima u marini - o kojoj potrošnji struje pričamo? Struja košta, pa je to nešto što moram ljudima da kažem.\nMožda je to negde i pomenuto na samom početku priče o ovome ali sada nemam vremena da pregledam ranije tekstove, pa mi ne zamerite što pitam.\nTrebalo bi da za pola sata-sat krenem za Novi Sad i u povratku bih svratio do marine - Kapetane, bilo bi dobro da mi se javite telefonom u toku dana da porazgovaramo o ovome.\n« Odgovor #28 poslato: 24, 11, 2013, 13:56:51 posle podne »\nPotrošnja struje je mizerna,risiver se napaja pomoću ispravljača 220-12v .mislim da sam video da je 125ma,\nja sam siguran da bi pokrivenost iz slankamena bila ubedljivo veća ,te nema razloga da risiver bude i u Titelu,ako se postavi u slankamenu ,pokrivena bi bila teritorija koja se trenutno pokriva plus još dodatno ono što iz Titela ne može da se pokrije obzirom da sam ja u podnožju titelskog brega i breg mi zaklanja deo Tise iznad Titela ,dok je taj deo vidljiv iz slankamena.Nevidim potrebu za dve stanice u ovom delu ,.Dakle ako se nađe neko ko je zainteresovan da stanicu postavi u slankamenu sve dobija džab džaba,Dakle ne košta ništa.Internet već plaća iovako,struja ne verujem da može da potroši više od 50din.mesečno.\n« Odgovor #29 poslato: 24, 11, 2013, 14:56:47 posle podne »\nStranica je napravljena za 0.3 sekundi sa 33 upita.


Konkurs za Milovog vojvodu – Monitor\nPredsjednik Republike Srbije Tomislav Nikolić, tokom posjete Crnoj Gori, kazao je da „upravo imajući u vidu borbu protiv kriminala, Srbi u Crnoj Gori treba da uđu u vlast”. U intervjuu za RTV Crne Gore je bio konkretniji:\n„Ako me pitate da li je moguće da Nova srpska demokratija (NSD) i DPS budu u koaliciji ja kažem – moguće je i to zavisi od njih. Zavisi od volje birača. Nijesu se predstavljale u kampanji kao stranke koje mogu da sarađuju i nijesu to testirale, ali bi možda to trebale da obave”.\nIzjava je nalik probnom balonu. DPS i NSD, barjaktarke Evropske Crne Gore – Milo Đukanović i Demokratskog fronta, nijesu se po ovom pitanju posebno oglašavale. Tišina je intrigantnija jer Nikolić i njegova Srpska napredna stranka deklarišu saradnju sa obje partije.\nUticaj Nikolića na Andriju Mandića i NSD – nekadašnju Srpsku narodnu stranku (SNS), postojao je godinama i nije samo iz razloga što su obojica četničke vojvode. Nikolićev otvoreni poziv da se Mandić približi DPS-u ne bi se mogao zanemariti čak i da nije srpski predsjednik.\nNa takav zaključak upućuje dostupna hronologija. Nakon crnogorskog referenduma, čelnici SNS-a su otputovali za Beograd gdje su „velikog brata” našli u Nikoliću, tada u svojstvu zamjenika predsjednika Srpske radikalne stranke (SRS). Glavni cilj je bio da se od SNP-a Predraga Bulatovića preuzme dominacija opozicijom.\nPrema depešama američkih diplomata, koje je objavio Vikiliks, Bulatović je Amerikancima saopštio da se Mandić „sve više kreće u pravcu radikala Vojislava Šešelja”. Ambasador u Beogradu Majkl Polt piše Vašingtonu 1. juna 2006. da „Bulatović upozorava da bi, bez SNP-a kao alternative, podrška Mandiću mogla narasti do 100.000 glasova”.\nNikolić je jedan od utemeljivača Srpske liste, koalicije Mandićeve SNS, nekoliko NVO i manjih stranka – uključujući i ovdašnju SRS filijalu. Potpisnik je 7. avgusta 2006. u Podgorici Sporazuma o formiranju koalicije Srpska lista. Nikolić je tada kazao da je „Mandić prepoznao srpstvo na isti način kao SRS”. Na izborima 10. septembra 2006. je Srpska lista osvojila 49.730 glasova, a SRS dobila jedno poslaničko mjesto.\nMeđutim, američke diplomate uočavaju dvostruki pristup Mandića – jedan za javnost, a drugi u kontaktima s njima. Izvještavaju da je „Mandić srpski nacionalista, ali ne toliko ekstreman kao njegovi glavni koalicioni partneri, radikali Šešelja”. Isto će se kasnije utvrditi i za Nikolića.\nOtprilike u vrijeme kada je dobio titulu „četničkog vojvode srpskih zemalja”, Mandić Amerikance šokira za svoje glasače bogohulnim priznanjem – da je on za ulazak Crne Gore NATO!\nU depeši naslovljenoj Prozapadni srpski nacionalista u Crnoj Gori službenica Ambasade SAD u Podgorici Arlin Feril 30. aprila 2007. piše da je Mandić pokušao nagovoriti Glavni odbor NSD-a da okonča protivljenje NATO-u. Amerikanci su ga savjetovali da „on treba da ostane blizu svojih glasača, da ih vodi ka boljem razumijevanju NATO-a”.\nZapaljivo srbovanje je u oštrom kontrastu sa onim što je Mandić diskretno saopštio personalu iz Ambasade SAD. Mandić je „sugerisao da ne bi trebalo da previše vjerujemo njegovim javnim komentarima”, piše u depeši od 21. avgusta 2008.\nU istoj dokumentaciji je trag da je Nikolić sa crnogorskim vlastima imao povjerljiv link i to na jednom od najosjetljivijih pitanja – crnogorskom priznanju nezavisnosti Kosova. Ambasador u Podgorici Roderik Mur izvještava 16. aprila 2008. da im je ministar vanjskih poslova Milan Roćen kazao:\n„Kao što nam je premijer (Milo Đukanović – prim.a) takođe ranije rekao, zamjenik šefa SRS-a Toma Nikolić je Vladi Crne Gore poslao signale da Crna Gora nema nikakvog razloga za zabrinutost, čak i u slučaju da radikali osvoje vlast u Beogradu”.\nMandić možda nije bio obaviješten o Nikolićevim „signalima” Đukanoviću i Roćenu kada je 13. oktobra 2008. organizovao miting okončan nasiljem a potom stupio u štrajk glađu zbog priznanja Kosova. U tom intervalu Nikolić i Aleksandar Vučić su bili u gužvi sa radikalskom braćom (Srpsku naprednu stranku su registrovali 10. oktobra 2008).\nIronija se ogleda u činjenici da se Vučić – u konfabulaciji bez pominjanja Đukanovića, Roćena i uopšte DPS-a – sjetio čitave priče. „Nova i Mandić su bili uz Srbiju”, kazao je jesenas za Dan, „u najtežim trenucima poslije priznanja Kosova i to su stvari koje se pamte”.\nMandić je nakon „kosovskog” štrajka glađu, nalik Nikoliću i Vučiću u SRS-u, otpočeo sa transformacijom SNS-a. Američki diplomatski izvori 23. februara 2009. ocjenjuju da je Mandić „pragmatičniji i oportuniji nego što bi njegove javne izjave i reputacija mogli da nagovijeste”. Ne isključuju da na Mandića utiču Nikolić i Vučić: „Mnogi tvrde da Mandić dobija migove od podijeljene SRS iz Beograda”.\nU istom dokumentu citiran je Ranko Kadić, čelnik Demokratske srpske stranke (DSS), koji je američkom diplomati, kao razlog odbijanja da se priključi NSD-u, naveo da je Mandić „odbio da kategorički isključi mogućnost saradnje sa Vladom Crne Gore”!\nNekadašnji Mandićev bliski saradnik, Dobrilo Dedeić, kasnije te godine je opisao predočene mu motive transformacije u NSD. Tvrdi da je Mandić pred malo svjedoka kazao: „Gledajmo sebe, svoje porodice, DPS će vladati još deceniju. Hoćemo li da neko drugi uleti sa DPS-om, a mi da srbujemo sa strane”.\nPrema Dedeiću, Mandić je još rekao: „Ako se jedni Srbi uvale kod Mila, neće biti mjesta za nas”. Navodi i njegove riječi kako su u dogovorima „pomagali i naši prijatelji iz Srbije, da nas DPS ispoštuje, a da mi ne talasamo mnogo”.\nNo, kao jedan od navodnih problema uspješne transformacije i kampanje za parlamentarne izbore koji su se održali 29. marta 2009. se pojavio novac. Dedeić je objavio da mu je Slaven Radunović, potpredsjednik NSD-a, „više puta saopštio da je morao da uzme 200.000 eura od Veselina Barovića, jer Mandić i Goran Danilović za to nijesu imali petlje”.\nBarović je iz kluba duvanskih multimilionera, kao i Stanko Subotić, za koga se vjeruje da je Nikolića i Vučića finansirao da naprave stranku koja će oboriti Borisa Tadića i Vladu njegove Demokratske stranke. Kao posrednici ili učesnici u spajanju Subotića, Nikolića i Vučića – osim Mila Đukanovića, koji se sa njima vidio najmanje jednom u hotelu Ritz u Parizu – pominje se francuski poslanik i bivši obavještajac Arno Danžan, dugogodišnji operativac na Balkanu i jedno vrijeme savjetnik direktora DGSE (glavna službe bezbjednosti Francuske).\nŠto se tiče polemike o istinitosti navoda o Barovićevoj transakciji sa Radunovićem, ona je nastavljena u sudu. Dedeića su tužili: Radunović za klevetu, Barović za klevetu i odštetu zbog duševnih bolova. Svjedočili su Mandić i Danilović.\nNa pretresu Barović je tvrdio da Radunovića poznaje od malih nogu, te da nijesu imali komunikaciju jedino kada su živjeli u različitim djelovima grada, dok je Radunović tvrdio da Barovića nije nikada kontaktirao! Osnovni sud u Podgorici je Dedeića oslobodio za klevetu, a za preciziranu tužbu Barovića zbog iznošenja ličnih i porodičnih prilika presudio – nema dokaza.\nMandić i SNP\nAndrija Mandić je izrekao veliki broj optužbi da se SNP Srđana Milića priprema za koaliciju sa DPS-om. Napetosti su tim ili sličnim povodima eskalirale Mandićevom optužbom da se „predsjednik SNP-a sramotno ponaša” (jul 2011), do umalo tuče između njega i potpredsjednika SNP-a Vasilija Laloševića (maj 2012).\nMilić je bio favorit Borisa Tadića i Demokratske stranke dok su do proljetos bili na vlasti u Srbiji. SNP je diktirala uslove opozicionog djelovanja. U Boljoj Crnoj Gori su tražili i dobili saglasnost NSD-a i Pokreta za promjene da u svim gradovima gdje nastupaju kandidati za predsjednike skupština opština budu iz njenih redova.\nTenzije između NSD i SNP su se očitovale i demonstrativnim potezima prema njihovim različitim „partijskim prijateljima” iz Srbije. Kada su Nikolić i Vučić 23. novembra 2011. posjetili Podgoricu – gdje su ih na sva zvona dočekali u odvojenim posjetama Đukanović i Mandić – u SNP-u su ih primili na skromnijem nivou: sagovornik im je bio Neven Gošović.\nMandić je, pak, objavio „preveliku zauzetost” da bi se marta prošle godine odazvao pozivu Tadića na ritualno okupljanje čelnika „Srba iz regiona” u Beogradu.\nNo, SNP je izašla oslabljena iz konfrontacije sa Mandićem, koji je jesenas nakon izbora formirao najbrojniji opozicioni poslanički klub. Jedan od najznačajnijih udaraca SNP-u bilo je prelazak Predraga Bulatovića i njegove frakcije u Demokratski front. Povjerljive činjenice iz američkih diplomatskih dokumenata otkrivaju da je, ne tako davno, Bulatović nastojao da diskvalifikuje i Mandića i Tomislava Nikolića. One takođe svjedoče i o ukorijenjenosti rivalstva između Mandića i SNP-a.\nKao predsjednik SNP-a, Predrag Bulatović je početkom 2006. Mandića u razgovoru sa američkim diplomatom izgleda sa podsmjehom opisivao kao „kopiju Le Pena”.\nAmbasador u Beogradu Majkl Polt 3. maja 2006. prenosi utiske da mu je Bulatović „prilično oštro govorio o lideru SRS-a Nikoliću” nakon što je tadašnji zamjenik predsjednika SRS-a javno komentarisao svoje nepozivanje da se neposredno pridruži kampanji Bloka za zajedničku državu.\n„Početkom maja”, izvještava Polt, „konzulat je upozorio rukovodstvo prounionističkog bloka u SNP-u da će, ako uključe radikale u svoju kampanju, Vlada SAD to posmatrati sa zabrinutošću. SNP nam je poslije toga potvrdila da se ponašaju u skladu sa tom porukom”.\nDvije koalicije koje je okupio posljednjih godina Andrija Mandić su se raspale. Od 12 poslanika Srpske liste koji su osvojili mandate 2006. svega je šest pristupilo kasnije formiranoj NSD. Mandić je 24. februara 2010, u susret lokalnim izborima, sa Narodnom strankom Predraga Popovića i DSS-om Ranka Kadića potpisao sporazum kojim se „obavezuju da na izborima nastupaju kao jedan politički subjekt sve dok u Crnoj Gori ne bude smijenjena vlast”. Upravo su dvojica odbornika iz NS i DSS, kojima se pridružio i jedan odbornik NSD – svi sa izborne liste Bolje Crne Gore – odmah po verifikaciji mandata potrčali da glasaju za Miomira Mugošu.


31. Dec 2019 2036\nInspektori Evropske službe za suzbijanje prevara (OLAF) istražuju poslovanje rafinerije “Sistem Ecologica” iz Srpca zbog sumnji u malverzacije prilikom izvoza biodizela u Evopsku uniju (EU), a koje se mjere desetinama miliona evra, otkriva portal CAPITAL.\nPrema informacijama portala Capital.ba, UIO BiH je, tek nakon dolaska istražioca OLAF-a, podnijela informaciju o mogućoj prevari, ali samo za tri uvoza iz SAD u vrijednosti od oko 80 hiljada KM.\nTagovi: biodizel Srbac izvoz istraga milion


Kako je to biti na EXIT-u trezan? | Grotto - The Way Of Life.\nDJ-evi će u budućnosti biti i sami svoji lajtmeni?\nBlack Coffee, Bonobo, David Guetta i drugi nominovani za Grammy nagrade\nPalestinska Techno pionirka nastupiće na reprizi novogodišnje noći na Central Dance…\nNajznačajnija nova imena regiona ove subote u DOT-u\nLеt’s Mix It Showcase večeras u DOT-u\nAll Nighter koji smo svi čekali: Ilija Djokovic ove subote u…\nIskusni album artista za čije ime niste nikad čuli\nPočetna Vesti Blog Kako je to biti na EXIT-u trezan?\nKako je to biti na EXIT-u trezan?\nOve godine sam prvi put od 2005. rešio da na EXIT festivalu budem trezan. Razlog tome je što sam od 2005. pa do sada uglavnom cirkao, pio i totalno se razbijao od alkohola koji mi je u suštini doneo više problema nego pomoći. Neko će reći “važi tebra, bio si trezan ali si se zato drogirao kao muflon” – mogu odmah da kažem da u životu nisam liznuo, niti mi je iko sipao nešto u piće, čak ni dim cigarete nisam u životu povukao. Razlog tome je što sam čitao i gledao kao klinac “Decu sa stanice Zoo (1981)” (toplo preporučujem da ga pogledate jer je po istinoj priči) i pritom se gnušao sestre koja je koristila s vremena na vreme droge tako da je za mene uvek to bilo – NO-NO! Sa druge strane nikada nisam osuđivao ljude koji rade jedno ili drugo, jer to je sastavni deo klupske kulture, na muzičkoj sceni čak i pokretač ili katalizator nekih žanrova kao što je minimal, micro house itd. za koje je i sam legendarni DJ T. rekao da je “najmračniji period house muzike” (misleći na minimal). Ko u to ne veruje neka slobodno ode na neki festival tog tipa u Rumuniji pa neka javi kako je bilo. Elem, da se vratimo na priču…\nJoš par razloga zašto sam sad rešio, a ne ranije (iako je trebalo ranije) su ti zato što sam pod 1) ozbiljno pijan pao u klubu nedelju pre EXIT-a. Bilo je klizavo od kiše da sam se od siline udarca trenutno otreznio, rekavši sebi “koji si ti retard da ti se ovo desi”. Pod 2) ovih dana čitam “Snaga volje kao instinkt” od Keti Makgonigal koja kroz praktične vežbe uči ljude da jačaju volju. Lako je biti “u miru” i meditirati na Tibetu gde ima 3 kamena i 2 ptice. Budi ti u miru u Srbiji, betonskom Beogradu sa ženom, detetom i familijom koja te razvlači i trudi se da u tim okolnostima jačaš volju. Tako je i meni EXIT bio izazov da baš tamo gde većina ljudi će doći da se propisno “olupa” čime stigne – da ništa ne pijem, čak ni one fore “ma samo da probam taj koktel” ili “ma to je samo jedno pivo”. Pod 3) i ono što je najbitnije – malo jače od godinu dana sam ćale – ne želim da mi dete raste u familiji, u kojoj roditelji piju, puše i drogiraju se, ne samo drogama već i negativnim razmišljanjem koje je možda gore od svega pre navedenog. Prosto to, barem meni, ne daje pravu sliku oca na kog moj sin treba se ugleda jednog dana.\nRekavši vam sve to – hajde da prođemo kroz EXIT iz perspektive treznog lika. Prva stvar koja je bila ultra neverovatno smešna je što sam se sve vreme pravdao šankerima da ozbiljno pijem samo vodu 😀 Šankeri su me sprdali u našem šteku, čak mi i brojali flaše vode i sve u krug. Da je bio kvas (od šljive mi je favorit) ili barem ceđena neka – pio bih to ali uglavnom se sve svodi na pivo, koktele, viski, vodu, energiju, Smirnoff Ice i Cocktu. EXIT je ozbiljan kardio trening za svakog čoveka, tako da sam u nedelji EXIT-a prešao preko 100 km u koracima ako je verovati Samsung Health aplikaciji.\nNa EXIT sam išao generalno ranije. Znači nije bilo više onoga “ajde u parku malo da cirkamo” ili na nekom pre-party-ju da ne bi trošili puno love na tvrđavi. Uglavnom smo večerali pre EXIT-a, uzeli nešto za piće (kvas i vodu sam generalno pio) i gledali smo što pre da budemo na tvrđavi. Zbog toga patili su afteri na koji bukvalno nijedan nisam otišao.\nSa druge strane odlučio sam da pišem recenzije nastupa za Grotto, što je gledano iz novinarskog ugla izuzetno bitno da budeš trezven. Ako si polupan, ne možeš pola pesama da se setiš i ne možeš realno i objektivno da izveštavaš sa terena. Novinari koji pišu kako je bilo na žurci, a ozbiljno se nacirkaju ili su pod dejstvom nekih supstanci nisu dovoljno merodavni da kažu kako je realno bilo. Takva je barem praksa u ozbiljnim školama novinarstva – tako da je meni stanje trezvenosti pomoglo da bolje pišem u ovih 5 dana.\nS obzirom da sam išao sa prijateljicom i ženom koje takođe nisu pile, imao sam uvid u to kako njih radi muzika u odnosu na one koji su na nečemu (alkoholu, drograma i u kombinaciji). Bukvalno se nismo previše zadržavali negde gde nam muzika nije prijala. Tako je npr. Black Coffee nama super legao, dok smo nakon početka seta Dixon b2b Solomun otišli nakon 20 minuta. Ispostavilo se kod onih koji su ostali da se u ta 3 sata nisu baš sjajno proveli kao što je to bilo ranijih godina kada su Dixon i Solomun vrteli solo na Dance Areni.\nDržali smo se skoro podjednako (po prvi put) main stage-a i ostalih stage-va nego samo Dance Arene kako je bilo ranijih godina. Techno je realno postao mainstream zato ga je i bilo toliko na EXIT Dance Areni i na NSNS stage-u koji je pokazao i drugu stranu techna. To su sad uglavnom ticket selleri i to će vam reći bilo koji promoter u Srbiji, ako čak izuzmemo da je i sama domaća klupska scena zadojena technom 90ih. Sve u svemu slušati techno trezan, pre svega Jeff Mills-a, je izuzetno zanimljivo iskustvo. Jeff Mills je totalno bio u pravu kada je rekao nedavno “moja muzika vas tera da se preispitate” – što se i desilo na njegovom nastupu, nultnog dana EXIT-a. Bukvalno sedim i razmišljam zašto sada ide ovaj zvuk, koja je priča ovog seta, šta se to nalazi u njegovog glavi kao ideja koju bi mi trebali da protumačimo. Naravno većinu je bolelo uvo da tumači ideju Jeff Mills-ovog techna, jer su gledali samo da dobiju slobodan dan, da se opuste, viču EEEEE-OOOOO sa drugarima i izbace stres i negativan naboj iz svoje svakodnevnice kroz par sati sirove techno energije. Techno je uvek imao katarzičke sposobnosti, što bi naši rekli “da se istresem” od plesanja.\nMoja škola slušanja klupske muzike kreće sa Čikagom, Njujorkom i Mančesterom kroz house zvuk koji je Frankie Knuckles propovedao u formi “Entertain, Educated, Tell A Story (iliti Zabavi, Edukuj, Ispričaj priču). Ako set ili live nastup nema taj redosled ili barem 1 ili 2 faktora – za mene je promašen set. Prosto kako možete nekog da edukujete muzički ili da mu ispričate priču – ako ga barem malo ne zabavite i uvučete u svoj vibe? Na kraju krajeva ne mora da se niko edukuje ili da se ispriča neka priča – već dovoljno je masu zabaviti i ostaviti je u boljem raspoloženju nego što je bila. Ove jednostavne principe sam koristio tokom EXIT-a tako da u toj formi najbolje setove koje sam slušao su uradili\nVladimir Ivković – zabavio i edukovao drugačijim zvukom, moguće da je ispričao i priču – ali je nisam uhvatio jer ga nisam slušao od početka.\nDenis Sulta – zabavio i edukovao ljude neverovatno hrabrom selekcijom muzike.\nBlack Coffee – zabavio, edukovao ljude afro zvukom, ispričao priču o ljubavi i čak postavio par pitanja kao što je to “da li je ovo ljubav” sa Marley-jevom obradom “Is This Love?” na kraju svog seta i to baš na EXIT-u koji je pod parolom “Summer Of Love”.\nRag’n’Bone Man – zabavio, edukovao ljude gospel i blues momentima kojih je sve manje u popularnoj muzici i ispričao priču o prihvatanju ljudi i ljubavi.\nPrincess Nokia – zabavila, edukovala ljude svojim grime, hip-hop i vokalnim sposobnostima uz različite priče o mladoj devojci iz Njujorka u velikom svetu.\nNa ove 3 stvari može da se gleda dodatno i ambijent i poruka. Ambijent uglavnom prati okruženje (dan, kiša, noć, toplota, hladno, miris šume, pustinje itd), dok poruka je nekad jasan zaključak priče, dok je nekad nema – već te poziva da je sam interpretiraš.\nSve u svemu, ovaj tekst na kraju dana nije tu da bi ispalo da smo mi “bolji ljudi” jer smo bili trezni, već da kada ste trezni ima toliko puno benefita da uživate i sagledate muziku na jedan prirodan način, da više izdržite na jednom vrlo fizički zahtevnom festivalu u zemlji, da više čujete različitih artista, na više različitih stage-va i da na kraju dana se bolje prosto osećate!\nU nedostatku vode i kvasa, bila je dobra zamena i čaj od breskve sa selenom*\nTo bi ukratko bila poruka ovoga teksta, dok poruka za EXIT treba da bude malo više opcija za nas trezne (npr. Kvas bi idealno legao jer pomaže protiv mamurluka ako cirkate). I bravo za kinesku hranu na EXIT-u, da ne moramo samo da jedemo sendviče, pljeskavice i ostala testa!\nPeace & love do sledeće EXIT avanture 🙂\nTekst: Vladimir Trifunović\nPrethodni tekstGlasajte za najbolji DJ set na EXIT Dance Areni 2017!\nSledeći tekstSolomun na Kalemegdanu pokreće trodnevni Apgrade Weekend!\nEric Prydz: “Techno je 90tih predstavljao muziku budućnosti, a danas je muzika prošlosti”\nZašto je “house ples” napustio klubove?